cyanic-selkie/wikianc huggingface dataset:
মাধুৰী কানিটকৰ
কৰ্মজীৱন
তেওঁ পুনেৰ সশস্ত্ৰ বাহিনী চিকিৎসা মহাবিদ্যালয়ত শিশু ৰোগ বিভাগৰ অস্থায়ী সহযোগী অধ্যাপক হিচাপে যোগদান কৰে। ইয়াৰ লগতে তেওঁ মহাবিদ্যালয়খনৰ অস্থায়ী অধ্যাপক আৰু মুৰব্বী অধ্যাপকো আছিল। তেওঁ আৰ্মী কলেজ অৱ মেডিকেল চাইন্সেচ আৰু সেনা চিকিৎসালয়ত অধ্যাপক হিচাপেও কাম কৰিছিল। তেওঁ আৰ্মী মেডিকেল কৰ্পছত প্ৰথম পেডিয়াট্ৰিক নেফ্ৰোলজি সেৱা স্থাপন কৰাত গুৰুত্বপূৰ্ণ অৱদান আগবঢ়াইছিল আৰু ভাৰতীয় শিশু চিকিৎসা বিজ্ঞান সমাজৰ সভাপতি পদতো অধিষ্ঠিত হৈছিল। তেওঁ নতুন দিল্লীৰ কাৰ্যালয়ত সশস্ত্ৰ বাহিনী চিকিৎসা সেৱাৰ উপ সঞ্চালক হিচাপে কৰ্মৰত আছিল।
২০১৭ চনৰ ২৮ জানুৱাৰী তাৰিখে তেওঁ পুনেৰ মাতৃশিক্ষানুষ্ঠান সশস্ত্ৰ বাহিনী চিকিৎসা মহাবিদ্যালয়ৰ ডিন আৰু ডেপুটি কমাণ্ডেণ্টৰ কাৰ্যভাৰ গ্ৰহণ কৰে। তাৰ পিছত তেওঁ উধামপুৰৰ উত্তৰ কমাণ্ডত মুখ্য জেনেৰেল মেডিকেল হিচাপে কাম কৰিছিল।
পুৰস্কাৰ আৰু সন্মান
মাধুৰী কানিটকৰক জিঅ'চি-ইন-চি প্ৰশংসা কাৰ্ড প্ৰদান কৰা হৈছে আৰু পাঁচবাৰ সেনা প্ৰধানৰ প্ৰশংসা কাৰ্ড প্ৰদান কৰা হৈছে।
তেওঁক ২০১৪ চনত বিশিষ্ট সেৱা পদক আৰু ২০১৮ চনত আতি বিশিষ্ট সেৱা পদক প্ৰদান কৰা হৈছিল।
তথ্য উৎস
শ্ৰেণী:ভাৰতৰ ব্যক্তি শ্ৰেণী:জীৱিত ব্যক্তি শ্ৰেণী:চিকিৎসাবিদ শ্ৰেণী:সেনা বিষয়া
ৰত্নেশ্বৰ মহন্ত
ৰত্নেশ্বৰ মহন্ত (Ratneswar Mahanta) অসমীয়া সাহিত্যৰ প্ৰাক-ৰোমাণ্টিক যুগৰ এগৰাকী কবি আৰু প্ৰবন্ধকাৰ আছিল। ১৮৮৫-৮৬ চনত গুণাভিৰাম বৰুৱাই সম্পাদনা আৰু প্ৰকাশ কৰা আলোচনী 'আসাম বন্ধু'ত ৰত্নেশ্বৰ মহন্তৰ কেইবাটাও প্ৰবন্ধ আৰু কবিতা প্ৰকাশ হৈছিল। সেই সময়ত আন আন লেখক লেখিকা সকলৰ ভিতৰত ৰত্নেশ্বৰ মহন্তৰ ৰচনা সৰ্বাধিক আছিল। অৰুণোদয় যুগত খ্ৰীষ্টিয়ান লোক সকলৰ উপৰিও আনন্দৰাম ঢেকিয়াল ফুকন, হেমচন্দ্ৰ বৰুৱা, গুণাভিৰাম বৰুৱা, লম্বোদৰ বৰা, ৰত্নেশ্বৰ মহন্ত আদি অখ্ৰীষ্টিয়ান লেখক সকলে অসমীয়া ভাষা-সাহিত্যলৈ অৱদান আগবঢ়াইছিল।
জন্ম আৰু বংশ পৰিচয়
ৰত্নেশ্বৰ মহন্তৰ জন্ম হৈছিল ১৮৬৪ চনত গুৱাহাটীত।
শিক্ষা
স্কুলীয়া শিক্ষা লাভ কৰে গুৱাহাটীত আৰু নগাঁৱৰ পৰা এনণ্ট্ৰেঞ্চ পৰীক্ষাত উত্তীৰ্ণ হয় (পৰিয়ালৰ আৰ্থিক অৱস্থা বিশেষ ভাল নোহোৱাৰ বাবে উচ্চ শিক্ষা গ্ৰহণ কৰিব নোৱাৰিলে)।
চাকৰি জীৱন
তেওঁ নগাঁৱৰ কাছাৰিত চাকৰি জীৱনৰ পাতনি মেলে।
ছদ্মনাম
জোনাকীত তেওঁ 'ৰাম দাস গোস্বামী' নামৰ ছদ্মনামত প্ৰবন্ধ লিখিছিল।
কবিতা পুথি
কবিতা হাৰ।
মৃত্যু
১৮৯৩ চনত ৰত্নেশ্বৰ মহন্তৰ মৃত্যু হয়।
তথ্যসূত্ৰ
শ্ৰেণী:অসমীয়া সাহিত্যিক শ্ৰেণী:মৃত ব্যক্তি
ছিষ্টাৰ-হুড
ছিষ্টাৰ-হুড (Sister-hood) হৈছে ২০০৭ চনত নৰৱেৰ চলচ্চিত্ৰ নিৰ্মাতা আৰু মানৱ অধিকাৰ কৰ্মী দীয়া খানে তেওঁৰ মেডিয়া আৰু কলা প্ৰযোজনা প্ৰতিষ্ঠান ফুউছৰ জৰিয়তে প্ৰতিষ্ঠা কৰা মুছলমান পৰম্পৰাৰ মহিলাসকলৰ কণ্ঠস্বৰৰ বাবে এক আন্তৰ্জাতিক মঞ্চ।
মুছলমান পৰম্পৰাৰ মহিলাসকলৰ কণ্ঠস্বৰ প্ৰচাৰ কৰা এক গোলকীয় অনলাইন আলোচনী আৰু লাইভ ইভেণ্ট প্লেটফৰ্ম হিচাপে ২০১৬ চনত ছিষ্টাৰ-হুড পুনৰ মুকলি কৰা হৈছিল। অনলাইন আলোচনী হিচাপে পুনৰ মুকলি হোৱাৰ ছয় মাহৰ ভিতৰত  ছিষ্টাৰ-হুডে মহিলাৰ সমতাৰ ওপৰত আলোকপাত কৰাৰ লগতে মুছলমান মহিলাসকলক প্ৰভাৱিত কৰা বিষয়বোৰৰ বিষয়ে সজাগতা সৃষ্টি কৰাৰ বাবে  ইস্পোক জীৱন্ত শ্ৰেষ্ঠ ৱেবছাইট, ২০১৬ৰ এছিয়ান মেডিয়া বঁটা লাভ কৰে।    ছিষ্টাৰ-হুড আলোচনীৰ দূতসকলৰ ভিতৰত আছে পাকিস্তানৰ ফৰিদা শ্বহীদ, ইজিপ্তৰ মনা এলটাহাৱি, পেলেষ্টাইনৰ ৰুলা জেব্ৰিয়েল, চোমালি মূলৰ লেইলা হুছেইন আৰু আলজেৰিয়াৰ মেৰিয়েম হেলি লুকাছ।
লক্ষ্য
ছিষ্টাৰ-হুডৰ উদ্দেশ্য হৈছে মানৱ অধিকাৰ, লৈংগিক-সমতা, মত প্ৰকাশৰ স্বাধীনতা, শান্তি আৰু সামাজিক ন্যায়ৰ বাবে কাম কৰা মুছলমান পৰম্পৰাৰ প্ৰখ্যাত আৰু অখ্যাত মহিলাসকলৰ প্ৰচাৰ কৰা আৰু লগতে ঐতিহাসিক আৰু আজিৰ মহিলাসকলৰ বিষয়ে আলোকপাত কৰা, যিসকলে ব্যক্তিগত অধিকাৰ আৰু শাৰীৰিক অখণ্ডতাৰ বাবে যুঁজ দিছে, যিসকলে মহিলা আৰু অন্যান্য দুৰ্বল লোকৰ সৈতে একাত্মতা প্ৰকাশ কৰিছে আৰু যিসকল বিদগ্ধ ব্যক্তি, শিল্পী, সন্ত আৰু সমাজকৰ্মী হিচাপে সমাজৰ উন্নয়নত ব্ৰতী হৈ আছে।
ইতিহাস
ছিষ্টাৰ-হুড মূলতঃ ইউৰোপ আৰু যুক্তৰাষ্ট্ৰৰ মুছলমান পৰম্পৰাৰ যিসকল সৃষ্টিশীল মহিলাই প্ৰায়ে নিজৰ সৃজনশীলতাক প্ৰকাশ কৰাত বাধাৰ সন্মুখীন হৈছিল, সেই সকল যুৱ-মহিলা কণ্ঠশিল্পী আৰু কবিসকলৰ প্ৰচাৰ-প্ৰসাৰ কৰিবলৈ ২০০৭ চনত এটা অনলাইন মিক্সটেপ (Mixtape) হিচাপে আৰম্ভ হৈছিল। দীয়া খানে কৈছিল যে তেওঁলোকৰ বহুতে আনকি নিজৰ সম্প্ৰদায়ৰ দ্বাৰাও সক্ৰিয়ভাৱে নিৰুৎসাহিত হৈছে, যিসকল মহিলা সংগীতৰ মাজেৰে নিজৰ চিন্তা আৰু সপোনক প্ৰকাশ কৰিব বিচাৰে। দীয়া খানেও আনকি সংগীত শিল্পী হিচাপে নিজৰ কৰ্মজীৱন আৰম্ভণিত তেনে পৰিস্থিতিৰ সন্মুখীন হৈছিল।
প্ৰকল্প
ছিষ্টাৰ-হুডৰ প্ৰথম প্ৰকল্প আছিল ছিষ্টাৰ-হুড অনলাইন মিক্সটেপ।
২০১৫ চনত দীয়া আৰু ফুউছে অচলো চহৰত এখন দুদিনীয়া সন্মিলনৰ আয়োজন কৰে, য’ত নাৱাল এল সাদাৱি, হিনা জিলানী, মোনা এলটাহাৱি, ফৰিদা শহিদ, য়ানাৰ মহম্মদ, লেইলা হুছেইন আৰু অন্য নাৰীবাদীসকল উপস্থিত আছিল।
বিবিচি ৱুমেন আৱাৰছ্ত ঘোষিত অনলাইন আলোচনী ছিষ্টাৰ-হুড ১৬ মে’ ২০১৬ত মুকলি কৰা হৈছিল। আল-জাজিৰাৰ সৈতে হোৱা এটা সাক্ষাৎকাৰত দীয়াই আলোচনীখনক মুছলমান পৰম্পৰা মহিলাসকলৰ বিষয়ে থকা ধাৰণাবোৰ চূৰ্ণ-বিচূৰ্ণ কৰা আৰু মুছলমান বিশ্বৰ ভিতৰৰ আৰু বাহিৰৰ স্থিতিশীলতাক প্ৰত্যাহ্বান জনোৱা নাৰী অধিকাৰ কৰ্মীসকলক এখন মঞ্চ দিয়া বুলি বৰ্ণনা কৰিছিল। তেওঁ এই মঞ্চখনক মুছলমান মূলৰ মহিলাসকলৰ সক্ৰিয়তা বিকাশ আৰু ৰাজহুৱা ক্ষেত্ৰত  প্ৰতিনিধিত্ব বৃদ্ধি কৰাৰ উপায় হিচাপে ব্যৱহাৰ কৰাৰ সংকল্প প্ৰকাশ কৰিছিল।
মঙহ দহাৰ গোন্ধ (চলচ্চিত্ৰ)
মঙহ দহাৰ গোন্ধ (Mongoh Dohar Gondh) হ’ল এখন অসমীয়া ছুটি ছবি। ছবিখন পৰিচালনা কৰিছে মৃণাল ডেকাই। ছবিখনে ত্ৰয়োদশ আন্তঃৰাষ্ট্ৰীয় গুৱাহাটী চলচ্চিত্ৰ মহোৎসৱৰ শ্ৰেষ্ঠ চুটি ছবিৰ শিতানত তৃতীয় পুৰস্কাৰ লাভ কৰিছিল। কথাছবিখন একাদশ দাদা চাহেব ফাল্কে চলচ্চিত্ৰ মহোৎসৱ ২০২১-লৈও নিৰ্বাচিত হৈছিল।
মুক্তি
ছবিখনে এমএক্স প্লেয়াৰত মুক্তি লাভ কৰিছে।
তথ্য সংগ্ৰহ
শ্ৰেণী:অসমীয়া চলচ্চিত্ৰ শ্ৰেণী:ভাৰতীয় চুটিছবি
ফিগমা (ছফ্টৱেৰ)
ফিগমা হৈছে এক ৱেব-ভিত্তিক ভেক্টৰ গ্ৰাফিক্স সম্পাদক আৰু প্ৰ'ট'টাইপিং সঁজুলি। অথচ মেকঅ'এছ আৰু ৱিণ্ড'জৰ বাবে নিৰ্মিত ডেস্কটপ এপ্লিকেশ্যনত কিছুমান অতিৰিক্ত অফলাইন সুবিধা পোৱা যায়। এণ্ড্ৰইড আৰু আইঅ'এছ-ৰ বাবে নিৰ্মিত ফিগমা মিৰ'ৰ কম্পেনিয়ন এপৰ জৰিয়তে ম'বাইল ডিভাইচসমূহত বাস্তৱ-সময়ত ফিগমা প্ৰ'ট'টাইপসমূহ চাব পাৰি। বাস্তৱ-সময়ত সহযোগিতা কৰিব পৰা সুবিধা থকা এই এপ্লিকেশ্যনটো বিশেষভাৱে ব্যৱহাৰকাৰী আন্তঃপৃষ্ঠ আৰু ব্যৱহাৰকাৰী অভিজ্ঞতা ৰূপাংকণৰ বাবে তৈয়াৰ কৰা হৈছে।
ইতিহাস
ডাইলান ফীল্ড আৰু ইভান ৱালেছে ২০১২ চনত ফিগমাৰ ওপৰত কাম কৰা আৰম্ভ কৰে। ব্ৰাউন বিশ্ববিদ্যালয়ত অধ্যয়ন কৰি থাকোঁতে ফীল্ড আৰু ৱালেছে ২০১১ চনত আন কেইবাটাও প্ৰকল্পৰ লগতে ৱেব-ভিত্তিক ৰূপাংকণ সঁজুলি প্ৰস্তুত কৰাৰ কথা চিন্তা-চৰ্চা কৰে। ২০১২ চনত ৱালেছে ব্ৰাউন বিশ্ববিদ্যালয়ৰ পৰা স্নাতক ডিগ্ৰী লাভ কৰে আৰু ফীল্ডে বিশ্ববিদ্যালয় এৰি থিয়েল ফেল'শ্বিপ গ্ৰহণ কৰে যিয়ে তেওঁক নিজৰ ষ্টাৰ্টআপৰ ওপৰত কাম কৰিবলৈ $100,000 টকাৰ আৰ্থিক সাহাৰ্য প্ৰদান কৰে। ফিগমাৰ ওপৰত পূৰ্ণকালীনভাৱে কাম কৰিবলৈ দুয়ো ছেন ফ্ৰাঞ্চিস্ক'লৈ গুচি যায়।
ফিগমাই ৩ ডিচেম্বৰ, ২০১৫ তাৰিখে কেৱল আমন্ত্ৰিত লোকলৈ বিনামূলীয়া পূৰ্বলোকন কাৰ্যসূচী আগবঢ়োৱা আৰম্ভ কৰে। ২০১৬ চনৰ ২৭ ছেপ্টেম্বৰত ৰাজহুৱাকৈ ফিগমা মুকলি কৰা হয়।
২২ অক্টোবৰ, ২০১৯ তাৰিখে ফিগমাই ফিগমা কমিউনিটী মুকলি কৰে য'ত ডিজাইনাৰসকলে নিজৰ কাম প্ৰকাশ কৰিব পাৰে আৰু আনে সেইবোৰ চাব আৰু ব্যৱহাৰ কৰিব পাৰে।
বাহ্যিক সংযোগ
শ্ৰেণী:ছফ্টৱেৰ
২৭ মে'
বহিঃসংযোগ
শ্ৰেণী:মে' শ্ৰেণী:ইংৰাজী বৰ্ষপঞ্জীৰ দিন
মহুৱা মুখাৰ্জী
মহুৱা মুখাৰ্জী (Mahua Mukherjee) ভাৰতৰ এগৰাকী নৃত্যশিল্পী৷ তেওঁ ভাৰতীয় শাস্ত্ৰীয় নৃত্যৰ গৌড়ীয় নৃত্য ৰূপৰ প্ৰতিষ্ঠাতা৷ তেওঁক মহুৱা মুখোপাধ্যায় বুলিও জনা যায়৷ নৃত্যৰ লগতে তেওঁ ৰবীন্দ্ৰ ভাৰতী বিশ্ববিদ্যালয়ৰ গৱেষক আৰু শিক্ষয়িত্ৰী আৰু সূক্ষ্ম কলা অনুষদৰ ডীন৷ তেওঁ তেওঁৰ স্বামী অমিতাভ মুখাৰ্জীৰ সৈতে ১৯৮০ চনৰ পৰাই তেওঁলোকৰ কেৰিয়াৰৰ জৰিয়তে গৌড়ীয় নৃত্য শৈলীক পুনৰুজ্জীৱিত কৰি আহিছে৷ তেখেতে আমেৰিকা যুক্তৰাষ্ট্ৰৰ ওকলাহোমা বিশ্ববিদ্যালয়ত অতিথি অধ্যাপিকা হিচাপে নৃত্য কৰাৰ লগতে বক্তৃতাও দিছে। তেওঁ ব্ৰতীন্দ্ৰনাথ মুখাৰ্জী, শশী মাহাতো, নৰোত্তম সান্যাল, গম্ভীৰ সিং মুধা, মুকুন্দ দাস ভট্টাচাৰ্য আৰু অন্যান্য বহুতৰে পৰা চৌ নৃত্য, নাচনী নাচ, কুশান নাচ আৰু কীৰ্তনীয়া নাচৰ পৰম্পৰা আয়ত্ব কৰিছে৷ ইয়াৰ উপৰিও মহুৱা মুখাৰ্জী গৌড়িয়া নৃত্য ভাৰতী আৰু মিত্ৰয়ন ইনষ্টিটিউটৰ পৰিচালক। শিল্পী হিচাপে তেওঁ নিজক ১৯৯৩ চনত প্ৰতিষ্ঠা কৰে৷ মাদ্ৰাজত কলানিধি নাৰায়ণনৰ উদ্যোগত অনুষ্ঠিত হোৱা “নৃত্য মহাসন্মিলন’’ত নৃত্যৰ বিষয়ে “ডেমনষ্ট্ৰেছন’’ দিছিল৷ ইয়াৰ পাছত দিল্লীত তেওঁ একক নৃত্য প্ৰদৰ্শন কৰে৷ ইয়াৰ পিছৰ পৰাই একাডেমী অফ ফাইন আৰ্টচ্ ৰ ৰাণু মুখোপাধ্যায় সহ বিভিন্ন ঠাইত নৃত্যানুষ্ঠান পৰিৱেশন কৰে৷ ত্ৰিভঙ্গী আৰু অতিভঙ্গী ব্যৱহৃত গৌড়ীয় নৃত্য অসমসহ ভাৰতৰ নানা ঠাইত জনপ্ৰিয় হোৱাৰ উপৰি বাংলদেশতো ইয়াৰ প্ৰচাৰ হৈছে৷ গৌড় শিক্ষাগত অৰ্হতা হিচাপে তেওঁ উদ্ভিদ বিজ্ঞান বিষয়ত স্নাতকোত্তৰ উত্তীৰ্ণ আৰু পি,এইচ,ডি ডিগ্ৰী লাভ কৰিছে। তদুপৰি তেওঁ ভাৰত নাট্যমৰ প্ৰশিক্ষণো লৈছিল। ভাৰতীয় নৃত্য শিল্পৰ জগতখনত তেওঁক নৃত্যৰ “নিজৰা’’ হিচাপে গণ্য কৰা হয়। মহুৱা মুখাৰ্জীক বিষয়বস্তু হিচাপে লৈ নাইজেৰিয়ান লেখক তনুৰে ৱাইজডে প্ৰকাশ কৰা "The Beauty I Have Seen: A Trilogy" শীৰ্ষক গ্ৰন্থত এটা কবিতা সন্নিৱিষ্ট কৰা হৈছে৷ তেওঁ Geetmay Tanmay - Trance in Motion নামৰ ডকুমেণ্টৰী ছবি এখনতো অভিনয় কৰিছে৷ এইখন ভাৰতৰ ফিল্ম বিভাগৰ দ্বাৰা নিৰ্মাণ কৰা হৈছিল৷ নৃত্য, অভিনয় আৰু শিক্ষা এই তিনি বিভাগৰ সৈতে জড়িত থকাৰ উপৰি তেওঁ লেখামেলাও কৰিছে৷ তেওঁ গৌড়ীয় নৃত্যৰ ওপৰত বেঙ্গল ক্লাচিকেল ডান্স(গৌড়ীয় নৃত্য, প্ৰাচীন বাংলাৰ শাস্ত্ৰীয় নৃত্যধাৰা) নামেৰে এখনি গ্ৰন্থ প্ৰণয়ন কৰে৷ এই গ্ৰন্থখন কলকাতাৰ “দা এছিয়াটিক ছোচাইটী’’ৰ পৰা প্ৰকাশ কৰা হৈছে৷
গ্ৰন্থ প্ৰণয়ন
মহুৱা মুখাৰ্জীয়ে বংগীয় শাস্ত্ৰীয় গৌড়ীয় নৃত্যৰ বিষয়ে এখন গ্ৰন্থও প্ৰণয়ন কৰিছিল। গ্ৰন্থখন প্ৰকাশ কৰিছিল কলকাতাৰ এছিয়াটিক ছোচাইটিয়ে।
গুজৰাটী ভাষা
গুজৰাটী ভাষা ইণ্ডো-আৰ্য ভাষা। ই বৃহত্তৰ ইণ্ডো-ইউৰোপীয় ভাষা-পৰিবাৰৰ অন্তৰ্ভুক্ত। ভাষাটো ভাৰতৰ গুজৰাট ৰাজ্যত বহুল প্ৰচলিত। গুজৰাটৰ বাহিৰেও দমন আৰু দিউ আৰু দাদৰা আৰু নাগৰ হাভেলি অঞ্চলত এই ভাষা প্ৰচলিত।
গুজৰাটী ভাষাত গোটেই বিশ্বত প্ৰায় ৪ কোটি ৬০ লাখ মানুহে কথা পাতে। মাতৃভাষীৰ সংখ্যাৰ হিচাপত বিশ্বত ইয়াৰ স্থান ২৬তম।
গুজৰাটী বৰ্ণ
અ આ ઇ ઈ ઉ ઊ ઋ অ আ ই ঈ উ ঊ ঋ એ ઐ ઍ ઓ ઔ ઑ এ ঐ এ' ও ঔ অ' ક ખ ગ ઘ ઙ ચ છ જ ઝ ઞ ক খ গ ঘ ঙ চ ছ জ ঝ ঞ ટ ઠ ડ ઢ ણ ત થ દ ધ ન ট ঠ ড ঢ ণ ত থ দ ধ ন પ ફ બ ભ મ ય ર લ વ প ফ ব ভ ম য ৰ ৱ ল ৱ શ ષ સ હ ળ শ ষ স হ ল্ કા કિ કી કુ કૂ કૃ কা কি কী কু কূ কৃ કે કૈ કૅ કો કૌ કૉ કં કઃ কে কৈ কে' কো কৌ ক' কং কঃ ૦ ૧ ૨ ૩ ૪ ૫ ૬ ૭ ૮ ૯ ০ ১ ২ ৩ ৪ ৫ ৬ ৭ ৮ ৯
শ্ৰেণী:ভাষা
ইন্দু জৈন
ইন্দু জৈন (Indu Jain, ৮ ছেপ্টেম্বৰ ১৯৩৬) এগৰাকী বিশিষ্ট ভাৰতীয় মিডিয়া ব্যক্তিত্ব আৰু ব্যৱসায়ী। চাহু জৈন পৰিয়ালৰ অন্তৰ্ভুক্ত ইন্দু জৈন বৰ্তমান ভাৰতৰ সৰ্ববৃহৎ মিডিয়া গোট বেনেট ক'লমেন এণ্ড কো. লিমিটেডৰ মুখ্য কাৰ্যবাহী বিষয়া। তেওঁ টাইমছ গ্ৰুপৰ অধ্যক্ষ। এই গোট টাইমছ অফ ইণ্ডিয়া আৰু অন্যান্য বৃহৎ বাতৰি কাকতৰ মালিক। ফৰ্বছ আলোচনীৰ ২০১৫ চনৰ মূল্যাংকন অনুসৰি ইন্দু জৈনৰ মুঠ অৰ্থমূল্য ৩.১ বিলিয়ন আমেৰিকান ডলাৰ আছিল। তেওঁ ভাৰতৰ ৫৭তম আটাইতকৈ ধনী ব্যক্তি আৰু বিশ্বৰ ৫৪৯তম আটাইতকৈ ধনী ব্যক্তি আছিল। ভাৰত চৰকাৰে তেওঁক ২০১৬ চনত দেশৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰে।
ব্যক্তিগত জীৱন
১৯৩৬ চনৰ ৮ ছেপ্টেম্বৰ তাৰিখে ব্ৰিটিছ ভাৰতৰ অন্তৰ্গত ইউনাইটেড প্ৰভিন্সেছৰ ফৈজাবাদত ইন্দু জৈনৰ জন্ম হৈছিল। অশোক কুমাৰ জৈনৰ সৈতে তেওঁৰ বিবাহ হৈছিল। দম্পতীহালৰ দুজন পুত্ৰ সমীৰ জৈন, বিনীত জৈন আৰু এগৰাকী কন্যা আছে। ১৯৯৯ চনৰ ১০ জানুৱাৰীত হৃদযন্ত্ৰ সংৰোপণৰ পিছত ৪ ফেব্ৰুৱাৰীত আমেৰিকা যুক্তৰাষ্ট্ৰৰ ক্ৰিভলেণ্ডত তেওঁৰ স্বামীৰ মৃত্যু হৈছিল।
পেশাদাৰী জীৱন
ইন্দু জৈন বৰ্তমান ভাৰতৰ সৰ্ববৃহৎ মিডিয়া গোট বেনেট ক'লমেন এণ্ড কো. লিমিটেডৰ মুখ্য কাৰ্যবাহী বিষয়া। এই কোম্পানী ১৮৩৮ চনত স্থাপন কৰা হৈছিল। ১৯৪৮ চনত ৰামকৃষ্ণ ডালমিয়াই কোম্পানীটো বেনেট ক'লমেনলৈ বিক্ৰী কৰে। বহুতো ব্ৰেণ্ড নাম এই গোটৰ সৈতে সম্পৰ্কিত। ইন্দু জৈন দাতব্য কামৰ সৈতে জড়িত আৰু ধৰ্মীয় স্তম্ভ লিখে। তেওঁ মহিলাৰ অধিকাৰৰ ক্ষেত্ৰতো সক্ৰিয়।
ইন্দু জৈন টাইমছ গ্ৰুপ আৰু টাইমছ ফাউণ্ডেচনৰ অধ্যক্ষ। তেওঁ টাইমছ ফাউণ্ডেচন প্ৰতিষ্ঠা কৰিছিল। টাইমছ ফাউণ্ডেচনে বানপানী, ঘূৰ্ণি বতাহ, ভূমিকম্প আৰু মহামাৰী আদি দুৰ্যোগ ৰক্ষাৰ বাবে সম্প্ৰদায় সেৱা, গৱেষণা ফাউণ্ডেচন আৰু টাইমছ ৰিলিফ ফাণ্ড পৰিচালনা কৰে।
২০১৭ চনৰ মাৰ্চ লৈকে তেওঁ এফএইচিচিআইফিকি (এফ.এল.ও.)ৰ লেডিজ শাখাৰ প্ৰতিষ্ঠাপক সভাপতি আছিল। তেওঁ ভাৰতীয় জ্ঞানপীঠ ন্যাসৰ অধ্যক্ষ। এই ন্যাসে সন্মানীয় জ্ঞানপীঠ বঁটা প্ৰদান কৰে।
তেওঁ ২০০০ চনত ৰাষ্ট্ৰসংঘৰ ধৰ্মীয় আৰু আধ্যাত্মিক নেতাসকলৰ সহস্ৰাব্দ বিশ্ব শান্তি সন্মিলনত তেওঁৰ ভাষণত বিশ্বাসৰ মাজত একতাৰ প্ৰয়োজনীয়তাৰ ওপৰত গুৰুত্ব আৰোপ কৰিছিল। ২০০৩ চনত ভাৰতৰ ৰাষ্ট্ৰপতিয়ে আনুষ্ঠানিকভাৱে আৰম্ভ কৰা ওৱাননেছ ফৰাম বা একত্ব মঞ্চক জৈনে নেতৃত্ব দিয়ে।
বঁটা আৰু সন্মান
ভাৰত চৰকাৰে তেওঁক ২০১৬ চনত দেশৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰে। তেওঁক ভাৰতীয় মহিলা কংগ্ৰেছে 'আন্তৰ্জাতিক জীৱনকাল প্ৰাপ্তি বঁটা প্ৰদান কৰিছিল। ২০২০ চনত তেওঁ ইনষ্টিটিউট অফ কোম্পানী চেক্ৰেটাৰীৰ পৰা সন্মানীয় আইচিএছআই লাইফটাইম এচিভমেণ্ট বঁটা লাভ কৰে। তেওঁ মহাত্মা মহাবীৰ বঁটাও লাভ কৰিছিল।
তথ্য উৎস
শ্ৰেণী:ভাৰতৰ ব্যক্তি শ্ৰেণী:জীৱিত ব্যক্তি শ্ৰেণী:ভাৰতৰ ব্যৱসায়ী শ্ৰেণী:পদ্মভূষণ বঁটা বিজয়ী
বোকাখাত
বোকাখাত (Bokakhat)(IPA: ˌbəʊkəˈkɑːt) অসমৰ গোলাঘাট জিলাত অৱস্থিত এখন নগৰ৷
ভৌগোলিক বিৱৰণ
বোকখাত অঞ্চলটো মধ্যঅসমত অৱস্থিত৷ এই অঞ্চলৰ আশে পাশে কেইবাখনো উল্লেখযোগ্য পৰ্যটনস্থলী আছে৷ এই অঞ্চল কাজিৰঙা ৰাষ্ট্ৰীয় উদ্যানৰ পৰা প্ৰায় ২৩ কিলোমিটাৰ দুৰত্বত অৱস্থিত৷ ইয়াৰ নিকটতম বিমানবন্দৰ হৈছে, যোৰহাট আৰু গুৱাহাটী৷ তাৰোপৰি বোকাখাতৰ নিকটতম ৰে'লৱে ষ্টেচন দুটা হৈছে, বাদুলিপাৰ আৰু ফৰকাটিং৷
জনসংখ্যা
২০০১ চনৰ লোকপিয়ল অনুসৰি বোকাখাতৰ জনসংখ্যা হৈছে ৮৮৪৪ জন৷ ইয়াৰে ৫৪% পুৰুষ আৰু ৪৬% মহিলা৷ বোকাখাতৰ গড় সাক্ষৰতাৰ হাৰ ৭৮%৷ পুৰুষৰ আৰু মহিলাৰ পৃথকভাৱে গড় সাক্ষৰতাৰ হাৰ হ'ল ক্ৰমান্বয়ে ৮৩% আৰু ৭৩%৷ ইয়াৰে মুঠ জনসংখ্যাৰ ১১% ছয় বছৰৰ অনুৰ্ধৰ৷
ৰাজনীতি
বোকাখাত কলিয়াবৰ (লোকসভা সমষ্টি)ৰ অন্তৰ্ভুক্ত।
পৰ্যটনস্থলী
বোকাখাতৰ আশে পাশে থকা মঠ-মন্দিৰ,সংৰক্ষিত বনাঞ্চল, সত্ৰ, চাহ-বাগান আদি মূখ্য পৰ্যটনস্থলী৷
তথ্যসূত্ৰ
শ্ৰেণী:অসমৰ নগৰ-মহানগৰ শ্ৰেণী:গোলাঘাট জিলা
পিএছএলভি-চি৩৭
পিএছএলভি-চি৩৭ (কাৰ্ট'ছেট-২ উপগ্ৰহ শৃংখলা বুলিও কোৱা হয়) হৈছে পিএছএলভি আঁচনি যাৰ দ্বাৰা অভিলেখ সংখ্যক ১০৪টা উপগ্ৰহ সফলতাৰে কঢ়িয়াই নিয়াৰ লগতে কক্ষপথত সংস্থাপনো কৰা হয়। এই উপগ্ৰহসমূহ ২০১৭ চনৰ ১৫ ফেব্ৰুৱাৰীত অন্ধ্ৰ প্ৰদেশৰ শ্ৰীহৰিকোটাত অৱস্থিত সতীশ ধৱন মহাকাশ কেন্দ্ৰৰ পৰা ভাৰতীয় মহাকাশ গৱেষণা সংস্থাই উৎক্ষেপন কৰে। ২০১৪ চনৰ ১৯ জুনত ৰাছিয়ান ৰকেটে উৎক্ষেপন কৰা ৩৭টা উপগ্ৰহ আৰু ২০১৩ চন ১৯ নৱেম্বৰত নাছাই উৎক্ষেপন কৰা ২৯টা উপগ্ৰহৰ অভিলেখ এই অভিযানে ভংগ কৰে। এটা অভিযানতে ১০৪টা উপগ্ৰহ উৎক্ষেপন কৰি পিএছএলভি-চি৩৭ অভিযানে কেৱল এখন উৎক্ষেপন যানেৰে একেবাৰতে সৰ্বোচ্চ সংখ্যক উপগ্ৰহ উৎক্ষেপন কৰাৰ অভিলেখ স্থাপন কৰে।
এই উৎক্ষেপনত ১.৫ কোটি আমেৰিকান ডলাৰ ব্যয় কৰা হৈছিল।
উৎক্ষেপন
ভাৰতীয় মান সময় অনুযায়ী ২০১৭ চনৰ ১৫ ফেব্ৰুৱাৰীৰ ০৯:২৮ বজাত শ্ৰীহৰিকোটাৰ সতীশ ধাৱান মহাকাশ কেন্দ্ৰৰ পৰা এছএলভি-চি৩৭ৰ উৎক্ষেপন কৰা হৈছিল। প্ৰাথমিক উপগ্ৰহ কাৰ্ট'ছেট-২ডিকে ধৰি মুঠ ১০৪টা উপগ্ৰহ যানখনে কঢ়িয়াই নিছিল।
বহনক্ষমতা আৰু অন্যান্য প্ৰাচল
ৰকেটখনে মুঠ ১০৪টা উপগ্ৰহ উৎক্ষেপন কৰিছিল, ইয়াৰে তিনিটা ভাৰতীয়, ৯৬টা আমেৰিকা যুক্তৰাষ্ট্ৰৰ আৰু বাকীকেইটা জাৰ্মানী, ইজৰাইল, কাজাখাস্তান, নেদাৰলেণ্ড, ছুইজাৰলেণ্ড আৰু সংযুক্ত আৰৱ আমিৰাতৰ। ভাৰতীয় উপগ্ৰহ কেইটা হৈছে কাৰ্ট'ছেট-২ডি, আইএনএছ-১এ আৰু আইএনএছ-১বি।
কাৰ্ট'ছেটৰ ওজন প্ৰায় 650 kg আৰু আইএনএছ-১এ আৰু আইএনএছ-১বি প্ৰতিটোৰে ওজন প্ৰায় 15 kg। অন্য বিদেশী উপগ্ৰহসমূহৰ ওজন প্ৰায় 820 kg আৰু যানখনে মুঠ বহন কৰা ওজন আছিল প্ৰায় 1500 kg। ৰকেটটোৰ মুঠ উৎক্ষেপন ভৰ আছিল প্ৰায় 320000 kg। সংঘৰ্ষৰ পৰা হাত হাৰিবলৈ যুক্তৰাষ্ট্ৰ প্ৰায় 5 kgকৈ ওজনযুক্ত ৮৮টা কিউবছেট উপগ্ৰহ ৰকেটটোৰ পৰা বিভিন্ন দিশত প্ৰক্ষেপিত কৰা হৈছিল।
পিএছএল-চি২ডিয়ে বিজয়ৱাৰ্ধা, অন্ধ্ৰপ্ৰদেশমূলৰ উদ্যোগ ৰেজিন এণ্ড এলাইড প্ৰডাক্সন (আৰএপি)ৰ দ্বাৰা নিৰ্মিত ৰকেট ইঞ্জিন ন'জেল ব্যৱহাৰ কৰা হৈছিল। ই হৈছে এই উদ্যোগত নিৰ্মান হোৱা আৰু পিএছএলভিত ব্যৱহাৰ কৰা ১০০তম ন'জেল। অভিযানটোৰ মুঠ বাজেটৰ অৰ্ধাংশ যিবোৰ বিদেশী উপগ্ৰহ উৎক্ষেপন কৰা হৈছে সেই দেশসমূহৰ পৰা পুনৰোদ্ধাৰ কৰিব পৰা হ'ব বুলি ইছৰোয়ে দাবী কৰিছে।
দৃষ্টিভংগী
""আমি এই অভিযানক এক অভিলেখ বা অন্য কিবা এটা বুলি বিচাৰ কৰা নাই। প্ৰতিটো উৎক্ষেপনত আমি মাত্ৰ আমাৰ ক্ষমতা বৃদ্ধিৰ প্ৰয়াস কৰিছোঁ আৰু প্ৰতিটো উৎক্ষেপনৰ পৰা পোৱা ক্ষমতা ব্যৱহাৰ কৰাৰ আৰু সৰ্বাধিক ফলাফল পোৱাৰ চেষ্টা কৰিছোঁ।" - ইছৰোৰ উপাধ্যক্ষ এ. এছ. কিৰণ কুমাৰ।"
ইছৰোৰ প্ৰাক্তন উপাধ্যক্ষ জি মাধৱন নায়াৰে এই পৰিকল্পনা সম্পৰ্কে কৈছিল যে, ই "কোনো নতুন কথা নহয়" আৰু "১৫০০ কিলোগ্ৰামৰ ভিতৰত আৰু অধিক উপগ্ৰহ কঢ়িয়াব পৰা যায়" বুলি কৈছিল। ইছৰোয়ে মানৱযুক্ত অভিযান আৰু অন্য প্ৰযুক্তিগত অগ্ৰসৰতা সম্পৰ্কে মনোনিবেশ নকৰাৰ বাবে তেঁও ইছৰোক সমালোচনা কৰিছিল।
তথ্য সংগ্ৰহ
শ্ৰেণী:ইছৰোৰ উৎক্ষেপণ যান
চিত্ৰাঙ্কন
চিত্ৰাঙ্কন বা চিত্ৰকলা হৈছে কোনো কঠিন পৃষ্ঠত চিত্ৰ, ৰং, ৰঞ্জক বা অন্য মাধ্যম ৰ প্ৰলেপ দিয়া কাৰ্য। এই মাধ্যমবোৰ সাধাৰণতে এডাল ব্ৰাছৰ সহায়ত অংকন কৰা হয়, যদিও কেতিয়াবা কটাৰী, স্পঞ্জ, আদিও ব্যৱহাৰ কৰা হয়। চিত্ৰাঙ্কন প্ৰক্ৰিয়াৰ শেষত যি শিল্পকৰ্মৰ সৃষ্টি হয়, তাকে চিত্ৰকলা বোলে। চিত্ৰাঙ্কন কৰা শিল্পীজনক চিত্ৰকৰ বা চিত্ৰশিল্পী বোলা হয়।
চিত্ৰকলা হৈছে অন্যতম সুকুমাৰ কলা। ই এক প্ৰকাৰৰ গুৰুত্বপূৰ্ণ দৃশ্যকলা, ইয়াৰ দ্বাৰা অঙ্কন, ভঙ্গিমা (ভঙ্গিমা চিত্ৰকৰ্ম হিচাবে), গঠন, বৰ্ণনা (বৰ্ণনাত্মক কলা হিচাপে), বা কোনো বিষয় বিমূৰ্ত কৰি তোলে। চিত্ৰকলাৰ প্ৰকৃতি স্বতঃস্ফূৰ্ত আৰু প্ৰতিনিধিত্বমূলক (যেনে স্থিৰচিত্ৰ বা প্ৰাকৃতিক চিত্ৰকৰ্ম), বিমূৰ্ত, বৰ্ণনামূলক, প্ৰতীকধৰ্মী, আবেগপুৰ্ণ, অনুভূতিশীল, নাইবা ৰাজনৈতিক হ’ব পাৰে।
ভানু‌ভক্ত ‌আচাৰ্য
ভানুভক্ত আচাৰ্য (Bhanubhakta Acharya) আছিল এগৰাকী নেপালী সাহিত্যক।
চিত্ৰাঙ্কন
প্ৰাচ্য আৰু পাশ্চাত্য উভয়ৰে চিত্ৰাঙ্কনৰ ইতিহাসৰ এক বৃহৎ অংশ ধৰ্মীয় চিত্ৰকলাৰ দ্বাৰা প্ৰভাৱিত। মৃৎশিল্পৰ ওপৰত অঁকা পৌৰাণিক চৰিত্ৰ, বাইবেলত উল্লিখিত চৰিত্ৰ, বুদ্ধৰ জীৱন সম্পৰ্কে অঁকা দৃশ্যপট বা পূৰ্বাঞ্চলৰ দেশসমূহৰ অন্যান্য ধৰ্মীয় চিত্ৰকলাসমূহ হৈছে এই ধৰণৰ চিত্ৰকৰ্মৰ অপূৰ্ব নিদৰ্শন। মধ্যযুগত অসমৰ ৰজাঘৰ আৰু সত্ৰসমূহত চিত্ৰবিদ্যাৰ অনুশীলন চলাৰ তথ্য পোৱা হৈছে।
যি বস্তুৰ ওপৰত চিত্ৰাঙ্কন কৰা হয়, তাক অৱলম্বন বোলে। অৱলম্বনসমূহৰ ভিতৰত আছে প্ৰাচীৰ, কাগজ, কেনভাছ, কাঠ, কাঁচ, বাৰ্নিছ, মৃৎশিল্প, পাত, তাম আৰু কংক্ৰিট আদি, আৰু বালি, বোকা, কাগজ, চুন, শুকান পাত লগতে আৰু অনেক বস্তু ব্যৱহাৰ কৰি চিত্ৰকৰ্ম কৰা হয়।
ভানু‌ভক্ত ‌আচাৰ্য
চাকৰি জীৱন
১৮৫০ চনত ভানুভক্ত ৰাজকাৰ্যত নিযুক্ত হয়।
চিত্ৰাঙ্কন
তথ্য সংগ্ৰহ
শ্ৰেণী:সুকুমাৰ কলা
ভানু‌ভক্ত ‌আচাৰ্য
সাহিত্যৰাজি
১৮৪১ চনত পোনতে বালকাণ্ড সমাপ্ত কৰে (১৮৮৪ চনত প্ৰকাশ পায়)। তেওঁ ৰামায়ণৰ একাদিক্ৰম চাৰিটা কাণ্ড (অযোধ্যা, অৰণ্য, কিষ্কিন্ধ্যা, সুন্দৰ) সমাপ্ত কৰে। বাকী ১৮৮৫ চনত আৰু দুটা কাণ্ড (যুদ্ধ আৰু উত্তৰ) অনুবাদ কৰি নেপালী ভাষাত ৰামায়ণৰ পূৰ্ণ ৰূপ দিয়ে।
নিউজিলেণ্ড
নিউজিলেণ্ড ( ইং: New Zealand, ) হ'ল দক্ষিণপশ্চিম প্ৰশান্ত মহাসাগৰৰ বুকুত অৱস্থিত এখন দ্বীপৰাষ্ট্ৰ। দেশখন দুটা প্ৰধান দ্বীপ – উত্তৰ দ্বীপ (নৰ্থ আইলেণ্ড), বা Te Ika-a-Māui, আৰু দক্ষিণ দ্বীপ (চাউথ আইলেণ্ড), বা Te Waipounamuৰ লগতে ষ্টুৱাৰ্ট দ্বীপ আৰু অসংখ্য সৰু সৰু দ্বীপপুঞ্জৰে গঠিত। ই অষ্ট্ৰেলিয়াৰ পৰা ১৫০০ কি:মি: দক্ষিণ-পূব দিশত অৱস্থিত। নিউজিলেণ্ড ভৌগোলিকভাৱে এখন বিচ্ছিন্ন দেশ। সেইবাবে ইয়াৰ জীৱবৈচিত্ৰ্য আৰু পৰিৱেশ যথেষ্ট পৃথক। ৱেলিংটন হৈছে দেশখনৰ ৰাজধানী আৰু অকলেণ্ড বৃহত্তম চহৰ।
ভানু‌ভক্ত ‌আচাৰ্য
সৃষ্টিশীল গ্ৰন্থ
একাধিক খণ্ড কবিতা (Couplets), কাব্যস্তৱক (Stanza) আৰু কেইখনমান কাব্য গ্ৰন্থ ৰচনা কৰে। ভক্তিমালা, প্ৰশ্নোত্তৰী আৰু বধূশিক্ষা তেওঁৰ মৌলিক কাব্য গ্ৰন্থ।
বঁটা আৰু সন্মান
ভানুভক্ত আচাৰ্যক 'আদি কবি’ আৰু ‘জাতীয় কবি’ বুলি জনা যায়।
তথ্য সংগ্ৰহ
শ্ৰেণী:নেপালৰ ব্যক্তি শ্ৰেণী:মৃত ব্যক্তি
নিউজিলেণ্ড
নিউজিলেণ্ডৰ অধিকাংশ লোক ইউৰোপীয় মূলৰ আৰু স্থানীয় মাওৰি সকল বৃহত্তম সংখ্যালঘু জাতি। ইয়াৰোপৰি এচীয় মূলৰো বহুতো লোক নিউজিলেণ্ডত বসবাস কৰে। ইংৰাজী নিউজিলেণ্ডৰ সৰ্বাধিক প্ৰচলিত ভাষা।
নিউজিলেণ্ড এখন উন্নত ৰাষ্ট্ৰ। দেশখন জীৱন যাত্ৰাৰ মান, শিক্ষাৰ হাৰ, শান্তি আৰু প্ৰগতি, অৰ্থনৈতিক স্বাধীনতা, ব্যৱসায়-বাণিজ্যৰ সুযোগ, গণমাধ্যমৰ স্বাধীনতা, ৰাজনৈতিক অধিকাৰ ৰক্ষা আদি ক্ষেত্ৰত যথেষ্ট আগবঢ়া। পৃথিৱীৰ সৰ্বাধিক বাসোপযোগী চহৰ সমূ্হৰ ভিতৰত নিউজিলেণ্ডৰ সমূহ অন্যতম।
ইতিহাস
প্ৰায় ৭০০ বছৰ আগতে পলিনেচীয় বিভিন্ন জাতিয়ে নিউজিলেণ্ড আৱিষ্কাৰ কৰে আৰু ইয়াত বসতি স্থাপন কৰে। ১৬৪২ চনত প্ৰথম ইউৰোপীয় অভিযাত্ৰী এবেল তাছমানে নিউজিলেণ্ডত প্ৰৱেশ কৰে। ১৮শ শতিকাৰ শেষ ভাগত ব্ৰিটিছ অভিযাত্ৰী, নাবিক আৰু মিছনেৰীসকলৰ নিয়মিতভাৱে ইয়ালৈ আগমন ঘটে।
ভূগোল আৰু জলবায়ু
৩৪° দক্ষিণ অক্ষাংশৰ পৰা ৪৭° দক্ষিণ অক্ষাংশলৈকে অৱস্থিত এই দ্বীপপুঞ্জৰ উত্তৰে উষ্ণ নাতিশীতোষ্ণ আৰু দক্ষিণে শীত নাতিশীতোষ্ণ জলবায়ু পোৱা যায়। পূব অষ্ট্ৰেলিয় উষ্ণ সমুদ্ৰৰ সোঁত ইয়াৰ ওচৰেদি বৈ গৈছে। ঠেক দীঘলীয়া দ্বীপপুঞ্জটো বহলে ৪৪৮ কি:মি:ৰ অধিক নহয়। সমগ্ৰ দ্বীপপুঞ্জৰ মাজেৰে এশাৰী পৰ্বত বিস্তৃত হৈ আছে। পৰ্বতশাৰী উত্তৰ দ্বীপত কিছু চাপৰ আৰু দক্ষিণ দ্বীপটোত ই অতি ওখ। দক্ষিণ দ্বীপত এই পৰ্বতশাৰীৰ নাম দক্ষিণ আল্প্ছ। পৰ্বতশাৰীৰ গড় উচ্চতা প্ৰায় ২,৪৩,৮৪০ মি:। ইয়াৰ সৰ্বোচ্চ শৃংগটোৰ নাম মাউণ্ট কুক (৩,৭৬৮ মি:)।
বৈকাল হ্ৰদ
বৈকাল হ্ৰদ (о́зеро Байка́л; Байгал нуур, Байгал нуур, Baygal nuur, meaning "nature lake"; ) ৰাছিয়াৰ দক্ষিণ ছাইবেৰিয়াত অৱস্থিত এটা হ্ৰদ৷ ইয়াৰ উত্তৰ-পশ্চিমে Irkutsk Oblast আৰু পূব-দক্ষিণে বুৰিয়াট ৰিপাব্লিক (Buryat Republic) অৱস্থিত ৷
বৈকাল হ্ৰদ সমগ্ৰ বিশ্বৰ ভিতৰতে আয়তনৰ ফালৰ পৰা সৰ্ববৃহৎ নিৰ্মল পানীৰ হ্ৰদ (freshwater lake) ৷ এই হ্ৰদে বিশ্বৰ প্ৰায় ২০% নিৰ্মল আৰু গোট নমৰা পানী (unfrozen surface fresh water.) ধৰি ৰাখিছে ৷ এই হ্ৰদৰ গভীৰতা 1642 m যাৰ বাবে ই বিশ্বৰ আটাইতকৈ গভীৰ হ্ৰদ বুলিও স্বীকৃত ৷ তাৰোপৰি এই হ্ৰদক বিশ্বৰ আটাইতকৈ পৰিস্কাৰ বা নিৰ্মল আৰু ২৫ মিলিয়ন বৰ্ষৰ পূৰ্বে সৃষ্টি হোৱাৰ বাবে আটাইতকৈ প্ৰাচীন হ্ৰদ ৰূপে স্বীকৃতি দিয়া হয় ৷ কালি (surface area) ৰ দিশৰ পৰা ইয়াৰ স্থান বিশ্বৰ ভিতৰত সপ্তম ৷ 23615.39 km3 পানীৰে এই হ্ৰদে উত্তৰ আমেৰিকাৰ বৃহৎ হ্ৰদ (Great Lakes) সমূহতকৈও অধিক পানী ধৰি ৰাখিছে ৷
ইতিহাস
টাংগান্যিকা হ্ৰদৰ দৰেই বৈকাল হ্ৰদৰো এক প্ৰাচীন প্ৰাচীৰ উপত্যকা (ancient rift valley) ৰূপে সৃষ্টি হৈছিল ৷ সেইসময়ত ইয়াৰ কালি আছিল 31722 km2 ৷
গুৰুত্ব
বৈকাল হ্ৰদ প্ৰায় ১,৭০০ বিভিন্ন উদ্ভিদ আৰু প্ৰাণীৰ গৃহভূমি ৷ ইয়াৰে দুই-তৃতীয়াংশ জীৱ পৃথিৱীৰ অন্য কোনো ঠাইতে পোৱা নাযায় ৷ ১৯৯৬ চনত এই হ্ৰদক ইউনেস্কই ৱৰ্ল্ড হেৰিটেজ ছাইট ৰূপে স্বীকৃতি দিয়ে ৷ এই হ্ৰদ বুৰিয়াট জনজাতি (Buryat tribes) ৰো গৃহভূমি৷ এই লোকসকলৰ প্ৰধান বৃত্তি পশুপালন৷ এই অঞ্চলত সৰ্বনিম্ন তাপমাত্ৰা -19 °C আৰু সৰ্বোচ্চ তাপমাত্ৰা 14 °C.
বাহ্যিক সংযোগ
শ্ৰেণী:হ্ৰদ
স্তন্যপান
স্তন্যপান (Breastfeeding) বা নাৰ্চিং (Nursing) হৈছে মানৱ শিশুক মাতৃদুগ্ধ খুৱাই দিয়াৰ এক প্ৰক্ৰিয়া, এই প্ৰক্ৰিয়াটোত শিশুক পোনপটীয়াকৈ স্তনৰ পৰা বা স্তনৰ পৰা গাখীৰ উলিয়াই ইয়াক দুধদানিৰ সহায়ত খুৱাই। বিশ্ব স্বাস্থ্য সংস্থাই দিয়া পৰামৰ্শ অনুসৰি কেঁচুৱা এটাৰ জীৱনৰ প্ৰথম ঘণ্টাৰ ভিতৰত স্তন্যপান আৰম্ভ হ'ব লগে আৰু কেঁচুৱাটোৱে যিমান সঘনাই আৰু যিমান বিচাৰে সিমান পৰিমাণে এই পান কাৰ্য্য অব্যাহত ৰাখিব লাগে। জীৱনৰ প্ৰথম কেইসপ্তাহমানত কেঁচুৱাক প্ৰতিদিনে প্ৰায় প্ৰতি দুইৰ পৰা তিনি ঘণ্টা স্তন্যপান কৰিব লাগে, আৰু প্ৰতিটো স্তন্যপান কৰাৰ ম্যাদ দহৰ পৰা পোন্ধৰ মিনিট হ'ব লাগে। ডাঙৰ শিশুৰ ক্ষেত্ৰত এই হাৰ কম। মাতৃসকলে গাখীৰ পাম্প কৰি উলিয়াব পাৰে যাতে স্তন্যপান সম্ভৱ নহ'লে ইয়াক পিছত ব্যৱহাৰ কৰিব পাৰি। স্তন্যপান কৰোৱাৰ মাতৃ আৰু কেঁচুৱা দুয়োৰে বাবে কেইবাটাও লাভালাভ আছে।
নিম্ন আৰু মধ্যমীয়া উপাৰ্জনৰ দেশবোৰত স্তন্যপান প্ৰায় সৰ্বজনীন স্তৰলৈ বৃদ্ধি কৰিব পাৰিলে বছৰি প্ৰায় ৮২০,০০০ পাঁচ বছৰৰ তলৰ শিশুৰ মৃত্যু প্ৰতিহত কৰিব পৰা যাব। স্তন্যপানৰ দ্বাৰা বিকাশশীল আৰু উন্নত দেশ সমূহৰ কেঁচুৱাৰ শ্বাসনলীৰ সংক্ৰমণ আৰু ডায়েৰিয়াৰ আশংকা হ্ৰাস কৰিব পাৰি। হাপানি, খাদ্য এলাৰ্জি আৰু মধুমেহ ৰোগৰ কম বিপদাশংকাৰ উপৰি অন্যান্য লাভালাভৰ তথ্য পোহৰলৈ আহিছে। অৱশ্যে মেটা-বিশ্লেষণৰ অধিক শেহতীয়া ফলাফল অনুসৰি বিশেষ কোনো গুৰুত্বপূৰ্ণ প্ৰভাৱ বিচাৰি পোৱা হোৱা নাই। স্তন্যপান কৰালে জ্ঞানীয় বিকাশ উন্নত হ'ব পাৰে আৰু প্ৰাপ্তবয়স্ক অৱস্থাত মেদবহুলতাৰ আশংকা হ্ৰাস হ'ব পাৰে। মাতৃসকলে স্তন্যপান কৰোৱাৰ বাবে বিভিন্ন ধৰণৰ চাপ অনুভৱ কৰিব পাৰে, অৱশ্যে উন্নত দেশ সমূহত সাধাৰণতে ফৰ্মুলাৰ সহায়ত দুধদানিৰ সহায়ত স্তন্যপান কৰিয়ে শিশু ডাঙৰ হয়। মাতৃৰ বাবে লাভালাভবোৰৰ ভিতৰত আছে প্ৰসৱৰ পিছত কম পৰিমাণে তেজৰ ক্ষৰণ, জৰায়ুৰ সংকোচন উন্নত হোৱা, আৰু প্ৰসৱোত্তৰ হতাশা হ্ৰাস হোৱা আদি। স্তন্যপান কৰালে ঋতুস্ৰাৱ আৰু উৰ্বৰতা ঘূৰি অহাত পলম হয়, এই পৰিঘটনাক এমেনোৰিয়া বুলি কোৱা হয়। মাতৃৰ বাবে দীৰ্ঘম্যাদী লাভালাভৰ ভিতৰত আছে স্তনৰ কৰ্কট ৰোগ, কাৰ্ডিওভাস্কুলাৰ ৰোগ, আৰু ৰিউমেটইড আৰ্থ্ৰাইটিছৰ আশংকা হ্ৰাস হয়। পোনপটীয়াকৈ কৰা স্তন্যপান নৱজাতকৰ স্তন সূত্ৰতকৈ কম ব্যয়বহুল।
বিশ্ব স্বাস্থ্য সংস্থাকে ধৰি অন্যান্য স্বাস্থ্য সংগঠনবোৰে শিশুক ছয় মাহৰ বাবে কেৱল স্তন্যপান কৰোৱাৰ পৰামৰ্শ দিয়ে। ইয়াৰ অৰ্থ হৈছে যে এই সময় চোৱাত শিশুক ভিটামিন ডি-ৰ বাহিৰে আন কোনো খাদ্য বা পানীয় সাধাৰণতে দিয়া নহয়। ছয় মাহ বয়সত খাদ্য অভ্যাস কৰাৰ পিছত, একৰ পৰা দুই বছৰ বা অধিক বয়সলৈকে স্তন্যপান অব্যাহত ৰাখিব পাৰে।  বিশ্বব্যাপী, প্ৰায় ৩৮% নৱজাতকক তেওঁলোকৰ জীৱনৰ প্ৰথম ছয় মাহত কেৱল স্তন্যপান কৰোৱা হয়।. ২০১৫ চনত আমেৰিকা যুক্তৰাষ্ট্ৰত, ৮৩% মহিলাই স্তন্যপান কৰাইছিল, ইয়াৰে ৬ মাহৰ বাবে ৫৮% মহিলাই আৰু তাৰে কেৱল ২৫% মহিলাই হে প্ৰত্যক্ষ ভাৱে শিশুক কেৱল স্তন্যপান কৰোৱাৰ তথ্য পোৱা গৈছে। স্তন্যপান কৰোৱাৰ অনুমতি নিদিয়া চিকিৎসা সম্বন্ধীয় স্থিতি বিৰল। কিছুমান ব্যক্তিগত মনোৰঞ্জক ঔষধ গ্ৰহণ কৰা মাতৃয়ে স্তন্যপান কৰোৱাটো শিশুৰ বাবে ক্ষতিকাৰক। ২০২০ চনত বিশ্ব স্বাস্থ্য সংস্থা আৰু ইউনিচেফে ঘোষণা কৰিছিল যে মহিলাসকলে কোভিড-১৯ মহামাৰীৰ সময়তো স্তন্যপান কৰাই থাকিব লাগে যদিও তেওঁলোকে নিশ্চিত বা সন্দেহ কৰিছে (বৰ্তমানৰ প্ৰমাণ ভিত্তিত) মাতৃদুগ্ধৰ জৰিয়তে কোভিড-১৯ সংক্ৰমণ হোৱাৰ সম্ভাৱনা নাই। ধপাত সেৱন কৰা আৰু সীমিত পৰিমাণৰ সুৰা পান কৰা আৰু/বা কফি খোৱা আদিয়ে স্তন্যপানত প্ৰভাৱ নেপেলায়।
দুগ্ধ ক্ষৰণ
গৰ্ভাৱস্থাৰ আৰম্ভণিতে হোৱা পৰিৱৰ্তনবোৰে স্তনক স্তন্যপান কৰোৱাৰ বাবে প্ৰস্তুত কৰে। স্তন মুখ্যতঃ এডিপজ (চৰ্বি) কোষকলাৰে গঠিত কিন্তু গৰ্ভধাৰণৰ আগতে এষ্ট্ৰোজেন, প্ৰজেষ্টেৰন, প্ৰলেক্টিন আৰু অন্যান্য হৰমনৰ প্ৰভাৱত, স্তনবোৰ কেঁচুৱাটোৰ বাবে গাখীৰ উৎপাদনৰ বাবে প্ৰস্তুত হয়। স্তনলৈ তেজৰ প্ৰবাহ বৃদ্ধি হয়। স্তনবৃন্ত আৰু এৰিওলাৰ ৰঞ্জকতাও বৃদ্ধি হয়। আকাৰো বৃদ্ধি হয়, কিন্তু স্তনৰ আকাৰ কেঁচুৱাটো জন্ম হোৱাৰ পিছত মাতৃয়ে উৎপাদন কৰিব পৰা গাখীৰৰ পৰিমাণৰ সৈতে সম্পৰ্কিত নহয়।
মাতৃ স্তনত গৰ্ভাৱস্থাৰ ছমাহৰ পিছৰ পৰা, এক ডাঠ হালধীয়া তৰল এলভিঅ'লিতৰ উৎপাদন আৰম্ভ হয় আৰু জন্মৰ পিছত প্ৰথম কেইদিনমানৰ বাবে পাতল বগা গাখীৰ "উৎপাদন হোৱা" লৈকে এই হালধীয়া তৰলৰ উৎপাদন হৈ থাকে। সময় হিচাপত এই তৰলৰ উৎপাদন প্ৰসৱৰ প্ৰায় ৩০ ৰ পৰা ৪০ ঘণ্টা পৰ্যন্ত চলি থাকে। অক্সিটচিনে জন্মৰ সময়ত আৰু প্ৰসৱৰ পিছত জৰায়ুৰ মসৃণ পেশী সংকুচিত কৰে, যাক প্ৰসৱোত্তৰ সময় বুলি কোৱা হয়। স্তন্যপান কৰোঁতে অক্সিটচিনে নতুনকৈ উৎপাদিত স্তন্যস্ৰোতক নলী প্ৰণালীত নিঃসৰিত হ'বলৈ এলভিঅ'লিৰ চাৰিওফালে থকা বেণ্ড সদৃশ কোষবোৰৰ মসৃণ পেশীৰ তৰপটোক সংকুচিত কৰে। স্তন্য নিঃসৰণ প্ৰক্ৰিয়া স্তনপান কৰাৰ সঁহাৰিস্বৰূপে স্তন্যৰ প্ৰবাহ নিয়ন্ত্ৰণ কৰাৰ বাবে অক্সিটচিন প্ৰয়োজনীয়।
মাতৃদুগ্ধ
মাতৃদুগ্ধৰ সকলো গুণাগুণ বুজি পোৱা কঠিন, কিন্তু ইয়াৰ পুষ্টিৰ পৰিমাণ তুলনামূলকভাৱে সুসংগত। মাতৃৰ প্ৰবাহিত তেজ আৰু শাৰীৰত জমা থকা পুষ্টিৰ পৰা মাতৃদুগ্ধ তৈয়াৰ হয়। ইয়াত চৰ্বি, চেনি, পানী আৰু প্ৰ'টিনৰ এক অনুকূল সন্তুলন আছে যি কেঁচুৱাৰ বিকাশ আৰু বৃদ্ধিৰ বাবে প্ৰয়োজন। স্তন্যপান কৰালে জৈৱৰাসায়নিক প্ৰতিক্ৰিয়া আৰম্ভ হয় যিয়ে এনজাইম, হৰমন, বিকাশকাৰক আৰু ইমিউনোলজিক পদাৰ্থবোৰক কেঁচুৱাৰ বাবে সংক্ৰামক ৰোগৰ বিৰুদ্ধে কাৰ্যকৰীভাৱে প্ৰতিৰক্ষা কৰিবলৈ সুযোগ দিয়ে। মাতৃদুগ্ধত দীঘল-শৃংখলৰ পলিআনচেচুৰেটেড ফেটি এচিড থাকে যি স্বাভাৱিক ৰেটিনা আৰু স্নায়ুবিকাশত সহায় কৰে।
যদি মাতৃ গৰাকীৰ ভিটামিনৰ অভাৱ নহয় তেন্তে সম্ভৱতঃ ভিটামিন ডি-ৰ বাহিৰে মাতৃদুগ্ধই সাধাৰণতে তেওঁৰ কেঁচুৱাৰ প্ৰয়োজনীয়তা যোগান ধৰে। চিডিচি, আমেৰিকান একাডেমী অফ পেডিয়াট্ৰিস্ক, আৰু মায়ো ক্লিনিকে দিয়া পৰামৰ্শ অনুসৰি মাতৃয়ে কেৱল ভিটামিন-ডি থকা খাদ্য গ্ৰহণ কৰিলেও তেওঁৰ মাতৃদুগ্ধই কেঁচুৱাক পৰ্যাপ্ত পৰিমাণৰ ভিটামিন ডি প্ৰদান নকৰে, তেওঁলোকে পৰামৰ্শ দিয়ে যে জন্মৰ অলপ পিছতে বেছিভাগ কেঁচুৱাক ভিটামিন-ডি ৰ অতিৰিক্ত উৎসৰ প্ৰয়োজন হ'য়। কিছুমান অধ্যয়নে দাবী কৰে যে জন্মৰ সময়ত নাড়ীত চেপা মৰা কাৰ্য(cord clamp) নাড়ীৰ ধপধপনি বন্ধ নোহোৱালৈকে স্থগিত ৰাখিলে প্ৰথম ছমাহত শিশুৰ দেহত আইৰণৰ মাত্ৰাৰ সন্তুলন ঘটে।
প্ৰতিবাৰত কিমান সময়ৰ বাবে কেঁচুৱা এটাই স্তন্যপান কৰিছে তাৰ ওপৰত নিৰ্ভৰ কৰি মাতৃদুগ্ধৰ গঠন সলনি হয়। সন্তান জন্মৰ প্ৰথম দিনত উৎপন্ন হোৱা প্ৰথম প্ৰকাৰৰ দুগ্ধক কলোষ্ট্ৰাম বুলি কোৱা হয়। কলোষ্ট্ৰাম হজম কৰিবলৈ সহজ যদিও ই পৰিপক্ব গাখীৰতকৈ অধিক ডাঠ। ইয়াৰ এক ৰেচক প্ৰভাৱ আছে যি কেঁচুৱাটোক প্ৰথম পৰ্যায়ৰ শৌচ প্ৰক্ৰিয়া সম্পন্ন কৰাত সহায় কৰে তথা অতিৰিক্ত বিলিৰুবিন ৰক্ষা কৰাত সহায় কৰে, যি জণ্ডিচ প্ৰতিৰোধক। ই কেঁচুৱাবোৰক বাহ্যিক পদাৰ্থৰ পৰা গেষ্ট্ৰোইনটেষ্টিঅনেল ট্ৰেক্ট বন্ধ কৰাত সহায় কৰে, যি কেঁচুৱাটোক মাতৃয়ে খোৱা খাদ্যৰ প্ৰতি সংবেদনশীল কৰিব পাৰে। যদিও কেঁচুৱাটোৱে ইতিমধ্যে প্লেচেণ্টাৰ জৰিয়তে মাতৃৰ পৰা কিছুমান এণ্টিবডী প্ৰাপ্ত কৰিছে, ইয়াৰোপৰি কলষ্ট্ৰামত থকা এক পদাৰ্থই নৱজাতকৰ বাবে নতুন, চিক্ৰেটৰী ইমিউনোগ্লোবিউলিন এ (আইজিএ) আই.জি.এ.-য়ে ডিঙি, হাঁওফাঁও আৰু অন্ত্ৰৰ শ্লেষ্মা আৱৰণত বীজাণুক প্ৰতিৰোধ কৰিবলৈ সহায় কৰে, এই অংশত বীজাণুৰ দ্বাৰা কেঁচুৱাটি আক্ৰমণৰ সন্মুখীন হোৱাৰ সম্ভাৱনা অধিক।
মাতৃ স্তনে জন্মৰ তৃতীয় বা চতুৰ্থ দিনৰ ওচৰা ওচৰিকৈ পৰিপক্ব গাখীৰ উৎপাদন আৰম্ভ কৰে। সেই সময়ত মাতৃ গৰাকীয়ে স্তনবোৰ ভৰ্তি অনুভৱ কৰিবলৈ আৰম্ভ কৰে। কেঁচুৱাই স্তন্যপান কৰাৰ লগে লগে এই গাখীৰ নলীকাৰে শিশুৰ মুখলৈ প্ৰবাহিত হয়। এই সময়ত মাতৃয়ে এক জিনজিননিৰ দৰে অনুভৱ কৰে যি হয়টো যথেষ্ট শক্তিশালীও হ'ব পাৰে। লগতে, প্ৰসৱৰ পিছৰ প্ৰাৰম্ভিক দিনবোৰত মাতৃৰ দুগ্ধ নিঃসৰণ হোৱাৰ সময়ত তেওঁৰ জৰায়ু সংকুচিত হোৱা অনুভৱ কৰে, অত্যধিক ৰক্তক্ষৰণ প্ৰতিহত কৰাত সহায় কৰাৰ বাবে স্তন্যপান এক উপকাৰী ক্ৰেম্পিং। কেঁচুৱাটোক স্তন্যপান কৰাৰ বাহিৰেও আন প্ৰকাৰে আপোনা আপুনি দুগ্ধ নিঃসৰণ হ'ব পাৰে। উদাহৰণ স্বৰূপে কেৱল কেঁচুৱাটোৱে স্তন্যপান কৰি থকা বুলি হোৱা অনুভৱৰ ফলত বা অন্যকোনো চাপৰ প্ৰভাৱত। মাতৃসকলে তেওঁলোকৰ 'ব্ৰা'ত ডিচপোজেবল পেড ব্যৱহাৰ কৰিব পাৰে বা এইদৰে নিঃসৰণ হোৱা গাখীৰ শোষিত হয়। ইয়াৰ বাবে ঘৰত বনোৱা পেডো ব্যৱহাৰ কৰিব পাৰে।
নাৰ্চিং প্ৰক্ৰিয়াৰ আৰম্ভণিতে, স্তনবোৰত প্ৰাৰম্ভিক দুগ্ধ উৎপাদিত হয়। ই এক পাতল গাখীৰ য'ত বহুতো প্ৰ'টিন আৰু ভিটামিন থাকে। কেঁচুৱাটোৱে নাৰ্চিং কৰি থাকা অৱস্থাত হিণ্ডমিল্ক উৎপন্ন হয়। হিণ্ডমিল্কৰ ৰং আৰু ক্ৰীমৰ দৰে গাঁথনি অধিক ডাঠ কিয়নো ইয়াত অধিক পৰিমাণে চৰ্বি থাকে।
সময়
নৱজাতক শিশুৱে সাধাৰণতে প্ৰথম দুইৰ পৰা চাৰি সপ্তাহৰ বাবে প্ৰতি একৰ পৰা তিনি ঘণ্টাত (২৪ ঘণ্টাত ৮-১২ বাৰ) দুগ্ধপানৰ প্ৰৱণতা প্ৰকাশ কৰে। নৱজাতকৰ পেটৰ ক্ষমতা অতি কম। এদিনীয়া বয়সত ই ৫-৭ মিলি, প্ৰায় ডাঙৰ মাৰ্বল এটাৰ আকাৰৰ; তৃতীয় দিনত ই ২২-৩৩ মিলি, প্ৰায় পিং-পং বল এটাৰ আকাৰৰ; আৰু সপ্তাহৰ অন্তত ই ৪৫-৬০ মিলি, ধাৰণৰ বাবে সক্ষম। কেঁচুৱাৰ প্ৰয়োজনীয়তা পূৰণ কৰাৰ বাবে উৎপন্ন হোৱা মাতৃদুগ্ধৰ পৰিমাণ নিৰ্দিষ্ট কৰা হয় যাতে প্ৰথম গাখীৰ কলোষ্ট্ৰাম অতি কম পৰিমাণে নিঃসৰণ হয়, ক্ৰমান্বয়ে কেঁচুৱাৰ পেটৰ ক্ষমতাৰ বিস্তাৰিত আকাৰ পূৰণ কৰিবলৈ এই পৰিমাণ বৃদ্ধি হয়।
বহুতো নৱজাতকে প্ৰতিটো স্তন ১০ ৰ পৰা ১৫ মিনিটৰ বাবে পান কৰিব পাৰে। অৱশ্যে কেঁচুৱাটোৱে অধিক সময়ৰ বাবে নাৰ্চ কৰিব বিচাৰিলে প্ৰতিটো স্তন ৩০ মিনিট বা অধিক সময় পান কৰিব পাৰে, অৱশ্যে তেওঁলোকে ইয়াৰ পৰা পৰ্যাপ্ত গাখীৰ নাপাব পাৰে।
স্থিতি
স্তনবৃন্তৰ বিষ প্ৰতিহত কৰিবলৈ আৰু কেঁচুৱাটোক পৰ্যাপ্ত গাখীৰ পানৰ হেতু সঠিক স্থিতি আৰু কৌশলৰ প্ৰয়োজন। কেঁচুৱাবোৰে একাধিক স্থিতিৰ পৰা সফলতাৰে স্তনপান কৰিব পাৰে। প্ৰতিজন কেঁচুৱাই এক নিৰ্দিষ্ট স্থিতি পছন্দ কৰিব পাৰে। "ফুটবল" ধাৰণ স্থিতিত কেঁচুৱাটোৰ ভৰি মাতৃৰ কাষত থাকে আৰু কেঁচুৱাটো মাতৃৰ মুখামুখি হয়। "ক্ৰেডেল" বা "ক্ৰছ-বডী" হ'ল্ড স্থিতি ব্যৱহাৰ কৰি, মাতৃয়ে কেঁচুৱাটোৰ মুৰটো তেওঁৰ বাহুৰ দুৰ্বৃত্তই ধৰি থাকে। "ক্ৰছ-অভাৰ" হ'ল্ড স্থিতি ক্ৰেডেল হ'ল্ডৰ দৰে একে, কেৱল মাতৃয়ে কেঁচুৱাটো ধৰিবলৈ ব্যৱহাৰ নকৰা হাত খনেৰে কেঁচুৱাটোৰ মুৰটোক ধৰি ৰাখে। মাতৃয়ে তেওঁৰ কাষত থকা কেঁচুৱাটোৰ সৈতে তেওঁৰ পিঠি বা একাষৰীয়াকৈ হেঁচা দিয়া স্থিতি এটাও বাছনি কৰিব পাৰে।
দৰৱ
প্ৰায় সকলো ঔষধ কম পৰিমাণে মাতৃদুগ্ধলৈ যায়। কিছুমান ঔষধৰ কেঁচুৱাটোৰ ওপৰত কোনো প্ৰভাৱ নপৰে আৰু স্তন্যপান কৰোৱাৰ সময়ত এনে ঔষধৰ সেৱন কৰিব পাৰি। বহুতো ঔষধে গাখীৰ উৎপাদন প্ৰক্ৰিয়াক যথেষ্ট পৰিমাণে দমন কৰে বুলি জনা যায়, যাৰ ভিতৰত আছে ছ্যুডোফেড্ৰিন, মূত্ৰনাশক, আৰু এষ্ট্ৰোজেন থকা গৰ্ভনিৰোধক আদি।
আমেৰিকান একাডেমী অফ পেডিয়াট্ৰিস্কে (এ.এ.পি.) দাবী কৰে যে "মাতৃসকলে ধপাত সেৱন স্তন্যপানৰ প্ৰতিৰোধক নহয়। " এছ.আই.ডি.এছ.-ৰ বিৰুদ্ধে ইয়াৰ সুৰক্ষামূলক প্ৰভাৱৰ বাবে ধূমপান কৰা মাতৃসকলক প্ৰকৃততে স্তন্যপান অব্যাহত ৰখাৰ পৰামৰ্শ দিয়া হৈছে।
উৎপাদিত মাতৃ দুগ্ধ
এগৰাকী মাতৃয়ে তেওঁৰ গাখীৰ সংৰক্ষণ আৰু পিছত ব্যৱহাৰৰ কৰিব পাৰে। মালিচ বা স্তন পাম্পৰ দ্বাৰা এই দুগ্ধ উলিয়াব পাৰি। ইয়াক শীতল সংৰক্ষিত মোনা বিশেষকৈ মাতৃদুগ্ধৰ বাবে তৈয়াৰ কৰা পাত্ৰ, পৰিপূৰক নাৰ্চিং প্ৰণালী, বা ব্যৱহাৰ যোগ্য বটলত সংৰক্ষণ কৰিব পাৰি। মাতৃদুগ্ধ ছয় ঘণ্টালৈকে কোঠাৰ সাধাৰণ উষ্ণতাত ৰাখিব পাৰি, আঠ দিনলৈকে ফ্ৰিজত ৰাখিব পাৰি বা ছয়ৰ পৰা বাৰ মাহৰ বাবে হিমায়িত কৰিব পাৰি। গৱেষণাৰ পৰামৰ্শ অনুসৰি সময়ৰ লগে লগে ইতিমধ্যে খিৰাই ৰখা মাতৃদুগ্ধত এণ্টিঅক্সিডেণ্টৰ কাৰ্যকলাপ হ্ৰাস হয়, কিন্তু নৱজাতকৰ দুগ্ধ সূত্ৰতকৈ এই গাখীৰৰ মান উচ্চ স্তৰৰ।
টেণ্ডেম নাৰ্চিং
এগৰাকী মাতৃয়ে ডাঙৰ সন্তানক স্তন্যপান কৰোৱা অব্যাহত ৰখাৰ লগতে নতুন কেঁচুৱাএটাকো স্তন্যপান কৰাই থকাটো সম্ভৱ; ইয়াক টেণ্ডেম নাৰ্চিং বুলি কোৱা হয়। গৰ্ভাৱস্থাৰ শেষৰ পৰ্যায়ত, মাতৃ দুগ্ধ কলোষ্ট্ৰামলৈ সলনি হয়। যদিও কিছুমান শিশুক এই পৰিৱৰ্তনৰ সময়তো স্তন্যপান কৰাই থকা হয়, আন কিছুমানক অন্য সাধাৰণ খাদ্যৰে পৰিচয় কৰোৱা হয়। বেছিভাগ মাতৃয়ে টেণ্ডেম নাৰ্চিংৰ বাবে পৰ্যাপ্ত গাখীৰ উৎপাদন কৰিব পাৰে, কিন্তু নতুন কেঁচুৱাটোৱে পৰ্যাপ্ত কলষ্ট্ৰাম প্ৰাপ্ত কৰাটো নিশ্চিত কৰিবলৈ প্ৰসৱৰ পিছত কমেও প্ৰথম কেইদিনমানৰ বাবে নৱজাতকক প্ৰথমে স্তন্যপান কৰাব লাগে।
কেঁচুৱাৰ ভোক নিবাৰণৰ বাবে স্তন্যপান কৰাই থকাৰ ক্ষেত্ৰত এবাৰতে তিনিটা বা অধিক সন্তান জন্ম দিয়া মাতৃৰ বাবে ই এক প্ৰত্যাহ্বান স্বৰূপ। মানৱ স্তনে চাহিদাৰ প্ৰতি সঁহাৰি দিয়ে আৰু প্ৰয়োজন সাপেক্ষে অধিক পৰিমাণে গাখীৰ উৎপাদন কৰিব পাৰে; প্ৰাপ্ত তথ্য অনুসৰি মাতৃসকলে সফলতাৰে তিনিটা শিশুক স্তন্যপান কৰাই ডাঙৰ কৰিছে।
সম্প্ৰসাৰিত স্তন্যপান
সম্প্ৰসাৰিত স্তন্যপান ৰ অৰ্থ হৈছে উৎসৰ ওপৰত নিৰ্ভৰ কৰি ১২ বা ২৪ মাহ বয়সৰ পিছত স্তন্যপান কৰোৱা। আমেৰিকা যুক্তৰাষ্ট্ৰ, কানাডা আৰু গ্ৰেট ব্ৰিটেইনৰ দৰে পশ্চিমীয়া দেশবোৰত, সম্প্ৰসাৰিত স্তন্যপান তুলনামূলকভাৱে অস্বাভাৱিক আৰু ই সমালোচনাৰ সৃষ্টি কৰিব পাৰে।
আমেৰিকা যুক্তৰাষ্ট্ৰত, ২২.৪% শিশুক ১২ মাহৰ বাবে স্তন্যপান কৰোৱা হয়, যি হৈছে আমেৰিকান একাডেমী অফ পেডিয়াট্ৰিস্কৰ দ্বাৰা প্ৰকাশিত নিম্নতম সময়। ভাৰতত, মাতৃসকলে সাধাৰণতে ২ৰ পৰা ৩ বছৰ পৰ্যন্ত স্তন্যপান কৰায়।
তথ্যসূত্ৰ
শ্ৰেণী:স্বাস্থ্য শ্ৰেণী:স্তন্যপান
ভাৰতীয় দণ্ড বিধি
ভাৰতীয় দণ্ড বিধি (IPC, Indian Penal Code, भारतीय दण्ड संहिता) ভাৰতৰ মুখ্য অপৰাধ দণ্ড বিধি। অপৰাধ আইনৰ সকলো মূল বিষয়ক সামৰি লোৱাটোৱে ইয়াৰ উদেশ্য, ই এক ব্যাপক বিধান বা আইন। ১৮৬০ চনত ভাৰতীয় দণ্ড বিধি আইনৰ খচৰা প্ৰস্তুত হৈছিল যদিও ব্ৰিটিছ শাসনৰ আৰম্ভণিতে ১৮৬২ চনত ব্ৰিটিছ ভাৰতত ইয়াৰ প্ৰৱৰ্তন কৰা হৈছিল। তথাপিও ভাৰতীয় দণ্ড বিধি আইনখন ভাৰতৰ বিভিন্ন ৰজাৰ দ্বাৰা শাসিত অঞ্চলসমূহত প্ৰচলন হোৱা নাছিল, যিহেতু তেওঁলোকৰ নিজা আইন আৰু আদালত ব্যৱস্থা ১৯৪০ চনলৈকে প্ৰচলন আছিল। বৰ্তমান সময়লৈকে এইবিধানখন বহুবাৰ সংশোধন কৰাৰ লগতে অন্যান্য বহুতো অপৰাধ ধাৰা সংযোগ কৰা হৈছে। জম্মু-কাশ্মীৰ ৰাজ্যত এই বিধানক 'ৰনবীৰ দণ্ড বিধান' বুলি জনা যায়৷
বুৰঞ্জী
মোগল শাসনৰ সময়চোৱাত, ন্যায়ালয়ত হিন্দু আইন বহিষ্কাৰ কৰিবলৈ 'শৰীয়ত আইন' বলবৎ কৰা হৈছিল। কিন্তু ভাৰতীয় উপমহাদেশত ব্ৰিটিছ সকলৰ প্ৰভাব বৃদ্ধিৰ লগে লগে ইছলামিক আইনে ইংৰাজ অপৰাধীক আইনক বাট এৰি দিব লগা হল। ১৮৬০ চনৰ আগতে, ইংৰাজ অপৰাধীক আইনক গৱৰ্ণৰ জেনেৰেলৰ অধিনিয়ম দ্বাৰা সংশোধিত কৰি বম্বে প্ৰেচিডেঞ্চী, কেলকাত্তা আৰু মাদ্ৰাজত বলবৎ কৰে।
ভাৰতীয় দণ্ড বিধিৰ খচঁৰা,থমাচ বেবিংটন মেকুলেই অধ্যক্ষতাত গঠন হোৱা প্ৰথমখন বিধি আয়োগ প্ৰস্তুত কৰিছিল। ইয়াৰ আধাৰ ইংলেণ্ডৰ আইন, যি আইন আধিক্যতা, পৰিভাষা আৰু স্থানীয় বিশিষ্টতা মুক্ত। ইয়াৰ তত্ত্ব সমূহ নেপ'লিয়নিক সংহিতা আৰু এডৱাৰ্ড লিভিংচটন প্ৰণিত লুইজিয়ানা নাগৰিক সংহিতাৰ, ১৮২৫ পৰা প্ৰাপ্ত কৰা হৈছিল। ১৮৩৭ চনত পৰিষদত, গৱৰ্ণৰ জেনেৰেলৰ ওচৰত প্ৰথমখন পূৰ্ণ খচঁৰা দাখিল কৰা হয়, কিন্তু পুনৰ সংশোধনৰ বাবে পঠিয়ায় দিয়ে। ১৮৫০ চনত ভাৰতীয় দণ্ড বিধিৰ খচঁৰা আলেখন সম্পূৰ্ণ হয় আৰু ১৮৫৬ চনত বিধান পৰিষদত দাখিল কৰা হয়, কিন্তু ১৮৫৭ চনৰ চিপাহী বিদ্ৰোহৰ পিছত এটা দশকলৈকে ব্ৰিটিছ ভাৰতৰ অধিনিয়ম গ্ৰন্থত অন্তৰ্ভুক্ত কৰা হোৱা নাছিল। সেই সময়ছোৱাত খচঁৰাখন বাৰ্নচ পিক'ক ৰ দ্বাৰা অতি সাৱধানেৰে সূক্ষ্ম নিৰীক্ষণেৰে সংশোধন কৰা হয়, যিজন পিছলৈ কলকাতা উচ্চ ন্যায়ালয়ৰ প্ৰথমজন মুখ্য ন্যায়াধীশ আৰু ভৱিষ্যতৰ অৱৰ ন্যায়াধীশ হৈছিল। ইয়াৰ উপৰিও তেখেত বিধান পৰিষদৰ এজন সদস্য আছিল। ১৮৬০ চনৰ, ৬ অক্টোবৰ দিনাখন এই আইন পৰিষদত পাড়িত হৈছিল। ভাৰতীয় দণ্ড বিধি, ১ জানুৱাৰী, ১৮৬২ চনত কাৰ্য্যকৰী ৰূপত প্ৰচলন কৰা হয়। দূৰ্ভাগ্য বশত: মেকুলেই তেখেতৰ এই সৰ্ব্বোতকৃষ্ট ৰচনা বলবৎ হোৱাৰ চাবলৈ পোৱাৰ আগতেই ১৮৫৯ চনৰ শেষৰ ফালে মৃত্যুবৰণ কৰে।
উদেশ্য
ভাৰতবৰ্ষক এখন সাধাৰণ দণ্ড বিধি প্ৰদান কৰাটোৱে এই অধিনিয়মৰ মুখ্য উদেশ্য। এই বিধি আইন সম্বন্ধীয় সকলো বিষয় সামৰি লোৱাৰ উপৰিও আইন বুলি ঘোষণা কৰা ব্যাপক প্ৰসংগসমূহ অৰ্ন্তনিহিত কৰে। ইয়াৰ উপৰিও বিভিন্ন সময়ত অনান্য অপৰাধৰ বাবে আৰু অধিক দণ্ডাত্মক বিধিৰ প্ৰস্তুত কৰা হৈছে।
গঠন
ভাৰতীয় দণ্ড বিধি, ১৮৬০, মুঠ ২৩টা অধ্যায় আৰু ৫১১টা ধাৰাত বিভক্ত। এই বিধিত পাতনি, বিশদ বিৱৰণ, অপবাদৰ উপৰিও দোষ অথবা অপৰাধৰ ব্যাপক বৰ্ণনা দিয়া আছে। তলত দিয়া তালিকাখনত ভাৰতীয় দণ্ড বিধিৰ ৰূপৰেখা উপস্থাপন কৰা হৈছে।
অপৰাধীক ন্যায় সংশোধন
In 2003, the Malimath Committee submitted its report recommending several far-reaching penal reforms including separation of investigation and prosecution (similar to the CPS in the UK) to streamline criminal justice system. The essence of the report was a perceived need for shift from an adversarial to an inquisitorial criminal justice system, based on the Continental European systems.
প্ৰশংসা
বৰ্তমান সময় লৈকে এই বিধি সৰ্ব্বত্ৰ প্ৰবলতা পূৰ্ণ খচঁৰা বিধি ৰূপে স্বীকাৰ কৰিছে। ১৫০ বছৰ জুৰি এই বিধি কোনোধৰণৰ মুখ্য সংশোধনী অবিহনে সমগ্ৰ দেশৰ ন্যায়পালিকাত প্ৰচলিত অৱস্থাত আছে। গ্ৰেট ব্ৰিটেন উচ্চতম ন্যায়ালয়ৰ ন্যায়াধীশ নিকোলাচ ফিলিপচ্ এ, ভাৰতীয় দণ্ড বিধিৰ ১৫০ বছৰ উপলক্ষে অনুষ্ঠানত তেখেতে ভাৰতীয় দণ্ড বিধিৰ প্ৰভাবকাৰীতা তথা প্ৰাসংগিকতাৰ সজোৰে প্ৰশংসা কৰে। বৰ্তমান সংঘটিত হোৱা প্ৰযুক্তি যুক্ত আধুনিক অপৰাধ সমূহ যদিও 'মেকোলেই' যুগত শুনা নগৈছিল তথাপি ভাৰতীয় দণ্ডবিধিৰ বিস্তৃত খচঁৰাৰ বাবে সহজতে এই অপৰাধ সমূহ এই বিধিৰ আওঁতাত ভিতৰত পৰে।
জনপ্ৰিয় উদাহৰণ
Some references to specific sections (called dafa'a in Hindi-Urdu, دفعہ or दफ़आ/दफ़ा) of the IPC have entered popular speech in India, Pakistan and Bangladesh. For instance, conmen are referred to as 420s (chaar-sau-bees in Hindi-Urdu)) after Section 420 which covers cheating. Similarly, specific reference to section 302 ("tazīrāt-e-Hind dafā tīn-sau-do ke tehet sazā-e-maut", "punishment of death under section 302 of the Indian Penal Code"), which covers the death penalty, have become part of common knowledge in the region due to repeated mentions of it in Bollywood movies and regional pulp literature. "Dafa 302" was also the name of a Bollywood movie released in 1975. Similarly, "Shree 420" was the name of a 1955 Bollywood movie starring Raj Kapoor.
বাহ্যিক সংযোগ
শ্ৰেণী:ভাৰতৰ আইন‎
একাত্ম মানৱবাদ (দীন দয়াল উপাধ্যায়)
একাত্ম মানৱবাদ দীন দয়াল উপাধ্যায়ৰ দ্বাৰা বিকশিত এক দৰ্শন। এই দৰ্শনক ১৯৬৫ত জন সংঘই নিজৰ আনুষ্ঠানিক দৰ্শন হিচাপে গ্ৰহণ কৰিলে।
দৰ্শন
পণ্ডিত দীন দয়াল উপাধ্যায়ৰ মতে, ভাৰতৰ মুখ্য উদ্দেশ্য হ'ব লাগে এক ঘৰুৱা ধৰণেৰে মানৱক চিন্তাৰ কেন্দ্ৰত ৰাখি বিকাশ কৰা।.
ব্যক্তিবাদ নস্যাৎ
উপাধ্যায়ে ব্যক্তিবাদক সৰ্বোচ্চ জ্ঞান কৰা সামাজিক ব্যৱস্থাসমূহৰ সমালোচনা কৰিছিল। তেওঁ লগতে দাবী কৰিছিল যে সাম্যবাদে ব্যক্তিবাদক এক বৃহৎ হ্ৰদয়হীন যন্ত্ৰৰ অংগ হিচাপে ভাঙি পেলায় আৰু সেয়ে তেওঁ সাম্যবাদৰো বিৰোধিতা কৰিছিল। উপাধ্যায়ৰ মতে, সমাজ কেইবাজনো ব্যক্তিৰ মাজত হোৱা সামাজিক চুক্তিৰে উদ্ভৱ হোৱা নাই, বৰং স্বয়ংক্ৰিয়ভাৱে হৈছে এক জীৱিত প্ৰাণীৰ দৰে। সমাজৰ নিজা 'জাতীয় আত্মা' থাকে ঠিক এক ব্যক্তিৰ দৰেই।.
সূত্ৰৰ উৎস
দাবী কৰা হয় যে একাত্ম মানৱবাদৰ উৎস অদ্বৈত বেদান্ত, আৰু গান্ধীৰ দৰ্শন। গান্ধীবাদী দৰ্শনৰ দৰে স্বদেশী আৰু লঘু উদ্যোগৰ বিকাশত গুৰুত্ব প্ৰদান কৰা হৈছে। কিন্তু একাত্ম মানৱবাদত হিন্দু জাতীয়তাবাদৰ বিশেষ প্ৰভাৱ আছে।
নেহৰুৱীয় অৰ্থনৈতিক নীতিৰ বিৰোধ
উপাধ্যায়ে দাবী কৰিছিল যে নেহৰুৱে সমালোচনা অবিহনে পশ্চিমীয়া ধাৰণা আৰু উদ্যোগীকৰণ গ্ৰহণ কৰিছিল। উপাধ্যায়ৰ মতে এনে কৰাত ভাৰতত ভোগবাদী প্ৰৱণতা গঢ় লৈ উঠিছে। তেওঁৰ মতে ই ভাৰতীয় আদৰ্শৰ বিৰোধী কাৰণ ভাৰতীয় আদৰ্শই ভৌতিক সম্পদ বৃদ্ধিৰ নিৰন্তৰ প্ৰয়াসৰ সলনি সন্তুষ্টিতহে গুৰুত্ব আৰোপ কৰে। তেওঁ এই কথাও সোঁৱৰাইছিল যে নেহৰুৱীয় অৰ্থনৈতিক নীতি দাৰিদ্ৰ্য দূৰীকৰণত বিফল হৈছিল।
তথ্য সংগ্ৰহ
শ্ৰেণী:ৰাজনৈতিক মতাদৰ্শ
চক্ৰবেহু
পদ্মবেহু (पद्मव्यूह) বা চক্ৰবেহু (चक्रव्यूह) হৈছে শত্ৰুসকলক আগুৰি ধৰিবলৈ ব্যৱহৃত এক সামৰিক গঠন। হিন্দু মহাকাব্য মহাভাৰতত এনে বেহুৰ বিষয়ে উল্লেখ পোৱা গৈছে। এই গঠন একাধিক প্ৰতিৰক্ষামূলক দেৱালৰ গোলকধাৰাৰ দৰে।
প্ৰেক্ষাপট
বিভিন্ন বেহু (সামৰিক গঠন) সম্পৰ্কে কৌৰৱ আৰু পাণ্ডৱসকলে একেধৰণে অধ্যয়ন কৰিছিল। মহাভাৰতত বৰ্ণনা কৰা যুদ্ধৰ ৰূপত, শক্তিশালী যুঁজাৰুসকলক এনে স্থানত ৰখাটো গুৰুত্বপূৰ্ণ আছিল য'ত তেওঁলোকে বিৰোধী শক্তিৰ সৰ্বাধিক ক্ষতি কৰিব পাৰে, বা তেওঁলোকৰ নিজৰ পক্ষৰ প্ৰতিৰক্ষা কৰিব পাৰে। এই সামৰিক ৰণনীতি অনুসৰি, যুদ্ধৰ সময়ত এক নিৰ্দিষ্ট স্থিৰ বস্তু বা চলন্ত বস্তু বা ব্যক্তিক বন্দী, আৱৰি ৰাখিব আৰু সম্পূৰ্ণৰূপে সুৰক্ষিত কৰিব পাৰি। গঠনটো আৰম্ভ হয় দুজন সৈনিক ৰৈ একেলগে থিয় হৈ। এনে ধৰণৰ আন সৈনিকৰ গোট তিনিখন হাতৰ দূৰত্বত থিয় হৈ, সাতটা বৃত্ত বনাই বেহু সম্পূৰ্ণ কৰা হয় আৰু শেষহোৱা স্থানত বন্দী ব্যক্তি বা বস্তুটো ৰাখিব লাগে। চক্ৰবেহু গঠন কৰিবলৈ, সেনাপতিয়ে দক্ষ সৈনিকসকলক চিনাক্ত কৰে। নিয়োজিত কৰিব লগা সৈনিকৰ সংখ্যা আৰু চক্ৰবেহুৰ আকাৰ আকলন প্ৰতিৰোধ অনুসৰি গণনা কৰা হয়।
অভিমন্যু আৰু চক্ৰবেহু
আখ্যান অনুসৰি চক্ৰবেহুত কেনেদৰে প্ৰৱেশ কৰিব লাগে তাৰ জ্ঞান পাণ্ডৱৰ ফালৰ মাত্ৰ কেইজনমান যোদ্ধাৰ মাজত সীমাবদ্ধ আছিল। তেওঁলোক আছিল- অভিমন্যু, অৰ্জুন, কৃষ্ণ আৰু প্ৰদ্যুম্ন। যেতিয়া কৌৰৱসকলে ইয়াক যুদ্ধক্ষেত্ৰত ব্যৱহাৰ কৰিছিল এই সকলৰ ভিতৰত কেৱল অভিমন্যু এই বেহুৰ ভিতৰত উপস্থিত আছিল। মহাভাৰতত উল্লেখ কৰা হৈছে যে অভিমন্যুৱে তেওঁৰ মাতৃৰ গৰ্ভত থকা সময়ত চক্ৰবেহুৰ বিষয়ে শিকিছিল কিন্তু এই কৌশলৰ বিষয়ে বৰ্ণনা কৰি থকা সময়ত অভিমন্যুৰ মাতৃৰ টোপনি অহাত তেওঁ এই গঠনৰ পৰা কেনেকৈ পৰিত্ৰাণ পাব লাগে সেই বিষয়ে শুনিব পৰা নাছিল। অভিমন্যুৱে গঠনৰ ষষ্ঠ স্তৰত প্ৰৱেশ কৰাৰ পিছত, কৌৰৱৰ সকলো যোদ্ধাই একেলগে তেওঁক আক্ৰমণ কৰিছিল, যি যুদ্ধৰ ধাৰ্মিক নিয়মৰ বিৰোধী আছিল। লাহে লাহে ক্লান্ত হৈ পৰা অভিমন্যুক অৱশেষত হত্যা কৰা হৈছিল।
২৯ মে'
তথ্য সংগ্ৰহ
শ্ৰেণী:মে' শ্ৰেণী:ইংৰাজী বৰ্ষপঞ্জীৰ দিন
ভাৰ্জিল
পুব্লিয়াছ ভাৰ্জিলিয়াছ মাৰো (Publius Vergilius Maro) বা ভাৰ্জিল (খ্ৰীষ্টপূৰ্ব ৭০-১৯) আগষ্টান যুগৰ এজন প্ৰাচীন ৰোমান কবি আছিল। তেওঁ লেটিন সাহিত্যৰ তিনিটা বিখ্যাত কবিতা ৰচনা কৰিছিল। এইকেইটা হৈছে: একলগ (বা বুকলিক্স), জৰ্জিক্স আৰু মহাকাব্য এনিড। এপেণ্ডিক্স ভাৰ্জিলিয়ানাত সংকলিত কৰা কেইবাটাও সৰু কবিতাৰ ৰচনাৰ কৃতিত্ব প্ৰাচীন কালত তেওঁক দিয়া হৈছিল। কিন্তু আধুনিক পণ্ডিতসকলে তেওঁ এই কবিতাসমূহৰ ৰচয়িতা হয় নে নহয় সেয়া সন্দেহজনক বুলি গণ্য কৰে।
ভাৰ্জিলৰ কামে পাশ্চাত্য সাহিত্যৰ ওপৰত ব্যাপক আৰু গভীৰ প্ৰভাৱ পেলাইছে। বিশেষকৈ দান্তেৰ ডিভাইন কমেডিত ভাৰ্জিলৰ নৰক আৰু পুৰগেটৰীক লেখকৰ নিৰ্দেশক হিচাপে দেখা যায়।
ভাৰ্জিলক পৰম্পৰাগতভাৱে ৰোমৰ অন্যতম মহান কবি হিচাপে স্থান দিয়া হৈছে। তেওঁৰ এনিডক প্ৰাচীন ৰোমৰ এক ৰাষ্ট্ৰীয় মহাকাব্য বুলিও গণ্য কৰা হয়।
পুব্লিয়াছ ভাৰ্জিলিয়াছ মাৰোৰ জন্ম হৈছিল ১৫ অক্টোবৰ ৭০ খ্ৰীষ্টপূৰ্বত ৰোমান গণৰাজ্যৰ মন্টুয়াৰ ওচৰত।
বাহ্যিক সংযোগ
শ্ৰেণী:ৰোমান কবি শ্ৰেণী:মহাকাব্য ৰচয়িতা
অনন্যা চট্টোপাধ্যায়
অনন্যা চট্টোপাধ্যায় (Ananya Chatterjee; জন্ম ১৬ জানুৱাৰী ১৯৭৭) এগৰাকী বঙালী চলচ্চিত্ৰৰ অভিনেত্ৰী। ঋতুপৰ্ণ ঘোষ পৰিচালিত বঙালী ছবি আবহমানৰ বাবে তেওঁ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰিছে। এগৰাকী টেলিভিচনৰ অভিনেত্ৰী ৰূপে তেওঁ কৰ্মজীৱনৰ পাতনি মেলিছিল। অঞ্জন দত্তৰ তিনিখন ধাৰাবাহিককে ধৰি তেওঁ বহুতো টেলিভিচন ধাৰাবাহিকত অভিনয় কৰিছে।
প্ৰাৰম্ভিক জীৱন আৰু শিক্ষা
১৯৭৬ চনত তেওঁৰ কলকাতাত জন্ম হয় আৰু ডাঙৰ-দীঘলো হয় কলকাতাতে। জি.ডি. বিৰলা চেণ্টাৰ ফৰ এডুকেচনত তেওঁ পঢ়া-শুনা কৰে আৰু ১৯৯৪ চনত দশম শ্ৰেণীৰ পৰীক্ষা উত্তীৰ্ণ হয়। কলকাতা বিশ্ববিদ্যালয়ৰ স্বীকৃতিপ্ৰাপ্ত যোগমায়া দেৱী কলেজত তেওঁ অনুজীৱবিদ্যা অধ্যয়ন কৰে।
কৰ্মজীৱন
চট্টোপাধ্যায়ে মমতা শঙ্কৰৰ নৃত্য প্ৰতিষ্ঠানৰ শিক্ষাৰ্থী আছিল। তাত নৃত্যশিক্ষা গ্ৰহণ কৰি থকা অৱস্থাতে তেওঁ টেলিভিচন ধাৰাবাহিক দিন প্ৰতিদিনত অভিনয়ৰ সুযোগ পায় আৰু তেনেকৈয়ে তেওঁ অভিনয় জীৱনৰ আৰম্ভণি হয়। ধাৰাবাহিকখনত তেওঁ ৰুদ্ৰনীল ঘোষৰ বিপৰীতে অভিনয় কৰিছিল। তেওঁ ‘তিথিৰ অতিথি’, ‘আলেয়া’ আৰু ‘অনন্যা’কে ধৰি কেইখনমান টিভি নাটকতো ভূমুকি মাৰে। অভিনয়ৰ কোনো আনুষ্ঠানিক প্ৰশিক্ষণ নথকা সত্বেও তেওঁৰ কাম-কাজ দৰ্শকে গ্ৰহণ কৰে আৰু তেওঁ এটা ঘৰুৱা নাম হৈ পৰে। কমদিনৰ ভিতৰতে অঞ্জন দত্তৰ তিনিখন ধাৰাবাহিক- ‘জন জনী জনাৰ্দন’, ‘এক দিন দাৰ্জিলিং’ আৰু ‘আমাৰ বাবা’ত তেওঁক দেখা যায়। অঞ্জন দত্তৰ বোমকেশ বক্সি থ্ৰীলাৰ ‘আদিম ৰিপু’তো তেওঁ অভিনয় কৰে।
তেওঁ চলচ্চিত্ৰাভিনয় আৰম্ভ কৰে বাসু চেটাৰ্জীৰ বঙালী ছবি ‘টক ঝাল মিষ্টি’ৰে (২০০২)। ইয়াৰ পিছত অভিনয় কৰে শৰণ দত্তৰ থ্ৰীলাৰ ছবি ‘ৰাত বাৰটা পাঁচ’ত (২০০৫) ২০০৬ ত কমেডী ‘আমৰা’ত অভিনয় কৰাৰ পিছত তেওঁৰ পৰৱৰ্তী গুৰুত্বপূৰ্ণ ছবি ‘প্ৰভু নষ্ট হয়ে যায়’। অগ্নিদেৱ চেটাৰ্জীৰ প্ৰথম পৰিচালিত এই ছবিখন কলকাতা চলচ্চিত্ৰ মহোৎসৱত প্ৰিমিয়াৰ হৈছিল।
২০০৯ চনত তেওঁ সুমন ঘোষৰ ‘দ্বন্দ’ ছবিত প্ৰবীণ অভিনেতা সৌমিত্ৰ চেটাৰ্জী বিপৰীতে অভিনয় কৰি নিজৰ স্থিতি বৰ্তাই ৰাখিবলৈ সক্ষম হৈছে। একে বছৰতে অনুপ সেনগুপ্তৰ ‘মামা ভাগনে’ত অনন্যা চট্টোপাধ্যায়ই কৰা কামত "তাৰকীয়" ৰূপে পৰ্যালোচিত হৈছে। ২০১০ চনত মুক্তি পোৱা ঋতুপৰ্ণ ঘোষ পৰিচালিত ‘আবহমান’ ছবিখনত শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰাটোৱে এগৰাকী অভিনেত্ৰী ৰূপে তেওঁক খ্যাতিমন্ত কৰি তুলিছে। কমলেশ্বৰ মুখাৰ্জী পৰিচালিত ‘মেঘে ঢাকা তাৰা’ৰ তেওঁ দুৰ্গা নামৰ চৰিত্ৰ এটাত অভিনয় কৰিছে।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:পশ্চিমবঙ্গৰ ব্যক্তি শ্ৰেণী:বঙালী চলচ্চিত্ৰৰ অভিনেত্ৰী
অসম ৰাজ্যিক চলচ্চিত্ৰ (বিত্ত আৰু উন্নয়ন) নিগম পৰিসীমিত
অসম ৰাজ্যিক চলচ্চিত্ৰ (বিত্ত আৰু উন্নয়ন) নিগম পৰিসীমিত (Assam State Film (Finance and Development) Corporation Ltd.}) বা চমুকৈ ASFFDC হৈছে অসমৰ চলচ্চিত্ৰৰ প্ৰসাৰ আৰু উন্নয়নৰ লক্ষ্যৰে গঠিত অসম চৰকাৰৰ অধীনস্থ এটা সংস্থা। কোম্পানী আইন ১৯৫৬ৰ আধাৰত ১৯৭৪ চনৰ ৪ চেপ্তেম্বৰৰ দিনা অসম চৰকাৰে ইয়াক গঠন কৰিছিল।
ASFFDC-এ বিগত বৰ্ষবোৰত অন্য প্ৰযোজনা সংস্থাৰ সৈতে যুটীয়াভাবে জাহ্নু বৰুৱাৰ 'বান্ধোন' (২০১২), ৰজনী বসুমতাৰীৰ 'ৰাগ' (২০১৪) আদিকে ধৰি বহুকেইখন অসমীয়া ছবিৰ প্ৰযোজনা কৰিছে।
কাৰ্যাৱলী
ASFFDC-এ নিম্নোক্ত কাৰ্যাৱলী সম্পাদন কৰে।
তথ্য উৎস
শ্ৰেণী:অসমৰ চলচ্চিত্ৰ শ্ৰেণী:অসমৰ চৰকাৰী সংস্থা
মক্কান ছূৰা
মক্কান ছূৰাবোৰ হৈছে, অনুমিত প্ৰকাশৰ সময় আৰু প্ৰাসংগিক পৃষ্ঠভূমি (আচবাব আল-নুজুল), কালানুক্ৰমিকভাৱে কোৰআনৰ আগৰ অধ্যায়বোৰ (ছূৱাৰ, একক ছূৰা)। ১৯২৪ চনৰ ইজিপ্তীয় মানক সংস্কৰণৰ দ্বাৰা গ্ৰহণ কৰাৰ পিছত ইবনে আব্বাছৰ দ্বাৰা আৰোপিত পৰম্পৰাগত কালানুক্ৰমিক ক্ৰমব্যাপকভাৱে স্বীকৃত হৈছিল। মক্কান অধ্যায়বোৰ ইছলামী নবী মুহাম্মাদ আৰু তেওঁৰ অনুগামীসকলৰ মক্কাৰ পৰা মদিনালৈ (হিজৰা) প্ৰব্ৰজনৰ আগতে যিকোনো সময়তে প্ৰকাশ পাইছিল বুলি ধাৰণা কৰা হয়। মদিয়ান ছূৰাবোৰ সেই অনুমিত উন্মোচন যিবোৰ পদক্ষেপৰ পিছত ঘটিছিল।
মক্কান ছূৰা সাধাৰণতে মদিয়ান ছূৰাতকৈ চুটি, তুলনামূলকভাৱে চুটি ছূৰা (আয়াত), আৰু বেছিভাগ কোৰআনৰ শেষৰ ফালে আহে। (সাধাৰণ নিয়ম অনুসৰি, কোৰআনৰ অধ্যায়বোৰ দীঘলীয়াৰ পৰা আটাইতকৈ চুটিলৈ আদেশ দিয়া হৈছে। ) মুকাত্তা'ত থকা বেছিভাগ অধ্যায় মক্কান।
ছূৰাবোৰক 'মক্কান' আৰু 'মদিয়ান'ত বিভক্ত কৰাটো মুখ্যতঃ শৈলীগত আৰু বিষয়গত বিবেচনাৰ পৰিণাম। এই সময়বোৰত অধ্যায়বোৰৰ শ্ৰেণীবিভাজন আয়াতৰ দৈৰ্ঘ্য আৰু কিছুমান মুখ্য ধাৰণা বা শব্দৰ উপস্থিতি বা অনুপস্থিতিৰ দৰে কাৰকৰ ওপৰত আধাৰিত (যেনে ঈশ্বৰৰ নাম হিচাপে আৰ-ৰহমান)।
মক্কান ছূৰাৰ বৈশিষ্ট্যসমূহ
মক্কান ছূৰাৰ কিছুমান বিশেষত্ব নিম্নলিখিত বোৰ, ৭ আৰু ৮ নম্বৰ হৈছে শৈলীগত বৈশিষ্ট্য, আৰু অন্তিম ৪টা বিষয়বস্তু আৰু বিষয়ৰ বিশেষত্ব:
মক্কান ছূৰাৰ কালানুক্ৰমিক ক্ৰম
আবু আল-কাছিম 'উমাৰ ইবন মুহাম্মাদ ইবনে 'আব্দ আল-কাফি'ৰ দ্বাৰা প্ৰস্তাৱিত এটা কালানুক্ৰমিক আদেশ আৰু "পৰম্পৰাগত ক্ৰম" বুলি বিবেচনা কৰা হৈছে ৮৬টা অধ্যায়ৰে গঠিত, নিম্নলিখিত ধৰণে:
থিওডৰ নোলডেক (পিছলৈ নোলডেক-শ্ৱালী কালক্ৰম বুলি জনা যায় ) ৯০টা অধ্যায়ৰে গঠিত এক পৃথক কালানুক্ৰমিক ক্ৰমৰ প্ৰস্তাৱ দিছিল, নিম্নলিখিত ধৰণে:
প্ৰথম মক্কান ছূৰা
প্ৰথম মক্কান কালৰ অৰ্থ হৈছে প্ৰথম সময় য'ত মুহাম্মাদে উন্মোচন লাভ কৰা আৰম্ভ কৰিছিল। প্ৰথম মক্কান ছূৰা হৈছে সেই সময়ছোৱাত প্ৰকাশ িত অধ্যায়। তেওঁলোকে ৰাজহুৱা পৰিৱেশ প্ৰতিফলিত কৰে য'ত তেওঁলোকক ভাগ-বতৰা কৰা যেন লাগে আৰু তেওঁলোকৰ গাঁথনি আৰু দৈৰ্ঘ্যৰ বাবে, সেইবোৰ এনেদৰে উপস্থাপন কৰা যেন লাগে যি মৌখিকভাৱে মনত ৰখা আৰু পাৰ হোৱাটো অতি সহজ হ'ব, উল্লেখ কৰিব নোৱাৰি যে বহুতো ছূৰা প্ৰাৰম্ভিক লিটাৰ্জিৰ সময়ত ব্যৱহাৰ কৰা দেখা যায়। সেইবোৰ কোৰানৰ অন্যান্য অধ্যায়তকৈ তুলনামূলকভাৱে চুটি কিন্তু গাঁথনিৰ ক্ষেত্ৰত অধিক বৈচিত্ৰ্যপূৰ্ণ। আন পৰৱৰ্তী ছূৰাবোৰৰ তুলনাত, প্ৰথম মক্কান যুগৰ ছূৰাবোৰে তেওঁলোকৰ দৈৰ্ঘ্য কম হোৱা স্বত্বেও অধিক ছড়া ব্যৱহাৰ কৰে। তেওঁলোকে অতি চুটি হোৱাৰ পৰা, পাঁচটাতকৈ কম ছূৰাৰ অনুচ্ছেদ (উদাহৰণ স্বৰূপে ছূৰা হ'ল ৯৭, ১০৩, ১০৫, ১০৮ আৰু ১১১) ৰ পৰা দুটা (ছূৰা ৮১, ৯১), তিনি (ছূৰা ৮২, ৮৪, ৮৬, ৯০, ৯২) বা চাৰিটা ছূৰা (ছূৰা ৯৮, ৮৯) গোটত সংগঠিত কৰা লৈকে স্থান লাভ কৰে। ইয়াৰে কিছুমান ছূৰো এক সন্তুলিত ত্ৰিপাক্ষিক গাঁথনিও গ্ৰহণ কৰে যি আৰম্ভ হয় আৰু শেষ হয়। এই ছূৰাবোৰৰ মুখ্য বিষয়বস্তু মানৱজাতিক উপস্থাপন কৰাৰ চাৰিওফালে ঘূৰি আছে যে প্ৰকৃতিৰ শক্তিক এক জোৰদাৰ সুৰত অন্তৰ্ভুক্ত কৰা শপত সূত্ৰৰ ব্যৱহাৰৰ জৰিয়তে ঈশ্বৰৰ অস্তিত্ব কিমান স্পষ্ট। আমি বিশেষকৈ ছূৰাৰ প্ৰসংগটোৱে সভ্যতাক ধ্বংস কৰা দেখিছোঁ আৰু তেওঁলোকৰ ধ্বংসক ঈশ্বৰৰ ইচ্ছা বুলি ঘোষণা কৰিছোঁ। ঈশ্বৰপৃথিৱী আৰু স্বৰ্গৰ সৃষ্টিকৰ্তা হোৱাৰ ওপৰত আৰু তাৰ মাজত থকা সকলো বোৰ আৰু লগতে তেওঁৰ অগম্য উদাৰতাৰ ওপৰত এক চাপ দিয়া হয়। ইয়াৰ উপৰিও, কিছুমান ছূৰো সাধাৰণতে মানুহৰ নৈতিকতা আৰু মূল্যবোধৰ বিষয়ে কয়, বিশেষকৈ মানুহে ঈশ্বৰৰ শক্তিৰ দ্বাৰা নম্ৰ হোৱা উচিত, তেওঁলোকে এক অপব্যয়ী জীৱন যাপন কৰা উচিত নহয়, বিশেষকৈ দৰিদ্ৰ লোকসকলৰ সৈতে প্ৰেম আৰু ভাগ বতৰা কৰা উচিত নহয়। শেষত কিন্তু নহয় এই ছূৰাবোৰত এচাটোলজিকেল ভৱিষ্যতবাণী আছে। যদিও পৰৱৰ্তী ছূৰাবোৰৰ দৰে বৰ্ণনা কৰা হোৱা নাই, এই ভৱিষ্যতবাণীবোৰে লোকসকলক সাধাৰণতে বিচাৰ দিৱসৰ অস্তিত্ব আৰু ইয়াত অন্তৰ্ভুক্ত থকা সকলোবোৰ (ছূৰা ১০৩, ৬৮ ইত্যাদি) সম্পৰ্কে জানিবলৈ এক ভাবুকিপূৰ্ণ সুৰেৰে দেখা যায়, কিন্তু লগতে, সেইবোৰত স্বৰ্গৰ কিছুমান অধিক দৃশ্যমান ব্যাখ্যা আছে।